
	讘讗讜讻诇讬 驻讬专讜转 讙谞讜住专 砖谞讜. 砖讛诪诇讬讞 注讬拽专 砖讛讜讗 讘讗 诇讛砖讬讘 讛诇讘 砖谞讞诇砖 诪驻谞讬 诪转讬拽讜转 讛驻讬专讜转 讜讛驻转 砖诇讗讞专讬讜 讟驻诇 讜讗讬谞讜 讘讗 讗诇讗 讘砖讘讬诇 讛诪诇讬讞 讜讗''转 驻讬专讜转 讛讜讬 注讬拽专 讜诪诇讬讞 讟驻诇 讜诇讘专讬讱 注诇 讛驻讬专讜转 讜诇驻讟专 讻讜诇讛讜 讜讬''诇 讚诪讬讬专讬 砖诇讗 讗讻诇 讛驻讬专讜转 讘讗讜转讜 诪注诪讚 讗''谞 讘砖注讛 砖讗讻诇 驻讬专讜转 讙谞讜住专 诇讗 讛讬讛 砖诐 注讚讬讬谉 诪诇讬讞 讜驻转 讚诇讗 讛讬讛 讬讜讚注 砖讬讞诇砖 诇讘讜 诪讞诪转 讛诪转讬拽讜转: 诪讘专讱 注诇 讛诪诇讬讞. 讜讗祝 注诇 讙讘 讚讗砖诪注讬谞谉 讚驻转 驻讜讟专 讗转 讛驻专驻专转 讗讬爪讟专讬讱 诇讗砖诪注讬谞谉 讚驻注诪讬诐 讚驻转 讟驻诇: 专讘讬 注拽讬讘讗 讗讜诪专 讗驻讬' 讗讻诇 砖诇拽 讜讛讜讗 诪讝讜谞讜 讻讜'. 讜诇讗 讚诪讬 诇讛讛讬讗 讚诇注讬诇 (讚祝 诇讝.) 讚专''讙 谞转谉 专砖讜转 诇专''注 诇讘专讱 讜讻讜' 讚砖讗谞讬 讛讻讗 讚讗讬拽讘注 诪讝讜谞讬讛 注诇讬讛: 注诇 讛注抓 讜注诇 驻专讬 讛注抓. 讗讘诇 注诇 讛讬讬谉 诪讘专讻讬诐 注诇 讛讙驻谉 讜注诇 驻专讬 讛讙驻谉 讚讻讬讜谉 讚讬讬谉 拽讜讘注 讘专讻讛 诇注爪诪讜 诪砖讜诐 讞讘讬讘讜转讬讛 讛讜讗 讛讚讬谉 诇讗讞专讬讜 讜讘讞转讬诪讛 讬砖 砖讞讜转诪讬谉 注诇 讛讗专抓 讜注诇 讛驻讬专讜转 讜讬砖 砖讞讜转诪讬谉 注诇 讛讙驻谉 讜注诇 驻专讬 讛讙驻谉 诪讬讛讜 诇讻讗讜专讛 诪砖诪注 讚讗''爪 诇砖谞讜转 讛讞转讬诪讛 砖讛专讬 讗讬谉 讗谞讜 诪砖谞讬谉 专拽 诇讜诪专 驻专讬 讛讙驻谉 讘诪拽讜诐 驻专讬 讛注抓 讗讘诇 讘注诇诪讗 讛讬讻讗 讚诇讗 诪讘专讻讬谞谉 注诇 讛注抓 讗诇讗 讘住转诪讗 注诇 讛讗专抓 讜注诇 讛驻讬专讜转 讘讬讬谉 谞诪讬 讗讬谉 诇砖谞讜转 讜讘住' 讛诪讬讬诪讜谞讬 诪爪专讬讱 诇讛讝讻讬专 讘讛 诪注讬谉 讛诪讗讜专注 讘砖讘转 讜讘讬''讟 讜讻谉 诪砖诪注 讘讬专讜' 讜诪讬讛讜 诇讗 谞讛讙讜 讛注讜诇诐 讻谉 讜讬讻讜诇 诇讛讬讜转 诪讛 砖诪讝讻讬专讬诐 诪注讬谉 讛诪讗讜专注 讛讬讬谞讜 讚讜拽讗 讘讬诪讬讛诐 砖讛讬讜 专讙讬诇讬谉 诇拽讘讜注 讗讬讬谉 讜讗诪讬谞讬 驻讬专讜转 讗讘诇 讛讗讬讚谞讗 诇讗 拽讘注讬 讜驻专''讞 讛讬讻讗 讚讗讻讬诇 诪讬谞讬 诪讝讜谞讜转 讻讙讜谉 讚讬讬住讗 讜转讗谞讬诐 讜砖转讬 讞诪专讗 诪讘专讱 讘专讜讱 讗转讛 讛' 讗诪''讛 注诇 讛诪讞讬讛 讜注诇 讛讻诇讻诇讛 注诇 讛讙驻谉 讜注诇 驻专讬 讛讙驻谉 讜注诇 讛注抓 讜注诇 驻专讬 讛注抓 讜注诇 转谞讜讘转 讛砖讚讛 讜讻讜' 讜讞讜转诐 讘讗''讬 讗诪''讛 注诇 讛讗专抓 讜注诇 讛诪讞讬讛 讜注诇 讛驻讬专讜转 讜诇讗 讛讜讬 讞转讬诪讛 讘砖转讬诐 讚讛讗专抓 讛讬讗 讛诪讜爪讬讗讛 讛诪讞讬讛 讜讛驻讬专讜转: 讗讬谞讛讜 诪讬讻诇 讗讻诇讬 讜讗谞谉 诪讘专讻讬谉. 诪砖诪注 砖讗讬谉 谞专讗讛 诇诪拽砖谉 砖讬讚讘专讜 讛讗诪讜专讗讬诐 讚讘讘诇 讘砖讘讬诇 讘谞讬 讗专抓 讬砖专讗诇 讻讬 讻讱 驻专''转 讙讘讬 (拽讚讜砖讬谉 讻讟:) 诇注讜诇诐 讬砖讗 讗砖讛 讜讗讞专 讻讱 讬诇诪讜讚 转讜专讛 讜转谞讗 讗讞专讬转讬 讬诇诪讜讚 转讜专讛 讜讗讞专 讻讱 讬砖讗 讗砖讛 讜诪住讬拽 讛讗 诇谉 讜讛讗 诇讛讜 讜驻讬专砖 专''转 讚专' 讬讜讞谞谉 讛讬讛 诪讚讘专 讘砖讘讬诇 转诇诪讬讚讬讜 砖讛讬讜 诪讘讘诇 讚砖诪讗 讛讻讗 拽讬诐 诇讬讛 诇诪拽砖谉 讚讘讗讜转讛 砖注讛 砖讗诪专 专讘 讞住讚讗 讛讗 诪讬诇转讗 诇讗 讛讬讛 诇驻谞讬讜 砖讜诐 转诇诪讬讚 诪讗''讬 讜讻谉 诇讗 砖讜诐 转诇诪讬讚 诪讘讘诇 诇驻谞讬 专讘讬 讬讜讞谞谉 讜讗''讻 诇讗 讛讬讛 诪讝讻讬专 专讘 讞住讚讗 砖讛讬讛 诪讘讘诇 讻讬 讗诐 诇讘谞讬 讘讘诇 讜诇讛讻讬 驻专讬讱 讛讬讗讱 讬讘专讻讜 讘谞讬 讘讘诇 注诇 讛讗专抓 讜注诇 驻讬专讜转讬讛 诪砖诪注 讚拽讗讬 讚讜拽讗 注诇 驻讬专讜转 砖诇 讗专抓 讬砖专讗诇 讜讛诐 讗讬谞诐 讗讜讻诇讬诐 讗讜转谉:





专砖讘"讗

讜专讘谞谉 讗专抓 讗砖专 诇讗 讘诪住讻谞讜转 转讗讻诇 讘讛 诇讞诐 讛驻住讬拽 讛注谞讬谉. 拽砖讬讗 诇讬 讗诐 讻谉 诪注讬谉 砖诇砖 诇专讘谞谉 诪谞讗 诇讛讜 诇转讗谞讬诐 讜注谞讘讬诐. 讜谞专讗讛 诇讬 讚诇专讘谞谉 诪讚讗讚讻专讬谞讛讜 专讞诪谞讗 讛讻讗 诇讛谞讬 讜讻转讬讘 讘转专讬讬讛讜 讜讗讻诇转 讜砖讘注转 讜讘专讻转, 砖诪注 诪讬谞讛 砖讗祝 讛谉 讟注讜谞讬谉 讘专讻讛, 讜讗讬 诇讗讜 讚讗转讗 转讗讻诇 讘讛 诇讞诐 讜讗驻住拽讬讛 讛讜讛 诪讘专讻讬谉 注诇讬讛讜 砖诇砖 诪诪砖 讻专讘谉 讙诪诇讬讗诇, 讛砖转讗 讚讗讚讻专讬谞讛讜 讜讗驻住拽讬讛 诇注谞讬谞讗 讘诇讞诐 砖诪注讬谞谉 讚诇讗 诪讘专讻讬谉 讘专讻讛 讙诪讜专讛 讗诇讗 讗诇讞诐 诇讞讜讚, 讜讗砖讗专讗 诪讘专讻讬谞谉 诪注讬谉 讘专讻转 讛诇讞诐 讚讛讬讬谞讜 诪注讬谉 砖诇砖, 讜专讘谉 讙诪诇讬讗诇 住讘专 讚诇讗 讗转讗 诇讞诐 诇讛驻住讬拽 讛注谞讬谉 讗诇讗 诇讻讜住住 讗转 讛讞讟讛 诇诪注讜讟讬 诪讘专讻讛 诇讙诪专讬.
讜诪住转讘专讗 讚讗驻讬诇讜 诇专讘谞谉 谞诪讬 诇讗 诪讘专讻讬诐 讘讻讜住住 讗转 讛讞讟讛 诪注讬谉 砖诇砖 诇驻讬 砖讗讬谞讜 讚讜诪讛 诇砖讗专 驻讬专讜转 讛谞讝讻专讬诐 讘驻住讜拽 砖讛谉 讘讞讬讜转谉 谞讗讻诇讬谉, 讗讘诇 讞讟讛 讗讬谉 讚专讻谉 砖诇 讘谞讬 讗讚诐 诇讻讜住住讛 讗诇讗 讛诪讬注讜讟 讜讘讚专讱 诪拽专讛, 讜诇讚讘专讬讛诐 诇讗 讛讜讝讻专讛 讞讟讛 讜砖注讜专讛 讻讗谉 讗诇讗 诇专讘讜转 讚讬住讗 讜讞讘讬抓 拽讚专讗 砖讗讬谞讜 诇讞诐, 讜诪"诪 谞讗讻诇讬谉 讻讱 诇专讘讬诐 讜讚专讱 讗讻讬诇转 讛讞讟讬诐 讜讛砖注讜专讬诐 讘讻讱 讜讛诇讻讱 讗祝 讛谉 诪讘专讻讬谉 注诇讬讛谉 诪注讬谉 砖诇砖 诇专讘谞谉. 讜讛讬讬谞讜 谞诪讬 讚专讘谉 讙诪诇讬讗诇 诪诪注讟 讻讜住住 讗转 讛讞讟讛 诪讚讻转讬讘 诇讞诐 讜诇讗 诪诪注讟 讚讬住讗 讜讞讘讬抓 拽讚专讛, 讜讻讚转谞讬讗 (诇注讬诇 讘专讻讜转 诇讝, 讗) 讻诇 砖讛讜讗 诪砖讘注转 讛诪讬谞讬谉 讜诇讗 诪诪讬谉 讚讙谉 讗讜 诪诪讬谉 讚讙谉 讜诇讗 讗驻讗讜 驻转 专讘谉 讙诪诇讬讗诇 讗讜诪专 砖诇砖 讘专讻讜转. 讜谞专讗讛 诇讬 讟注诪讗 讻讚讗诪专讬谞谉 讚诇讞诐 诇讗 诪诪注讟 诇驻讬 住讘专转讜 砖诇 专讘谉 讙诪诇讬讗诇 讗诇讗 诪讛 砖讗讬谞讜 谞讗讻诇 诇专讘讬诐 讻诇讞诐, 讗讘诇 讚讬住讗 砖谞讗讻诇转 讗祝 讛讬讗 诇专讘讬诐 诪讘专讻讬谉 注诇讛 讻诇讞诐, 讜诇专讘谞谉 诇讞诐 讚讜拽讗 讛讗 讻诇 砖讛讜讗 谞讗讻诇 诇专讘讬诐 讜讗讬谞讜 诇讞诐 诪讘专讻讬谉 注诇讬讛 诪注讬谉 砖诇砖, 讜讛讬讬谞讜 讚讗驻拽讬讛 专讞诪谞讗 讛讻讗 讘诇砖讜谉 讞讟讛 讜砖注讜专讛. 讻谉 谞专讗讛 诇讬.



专讘 讞住讚讗 讗诪专 注诇 讛讗专抓 讜注诇 讛驻讬专讜转 讜专讘讬 讬讜讞谞谉 讗诪专 注诇 讛讗专抓 讜注诇 驻讬专讜转讬讛. 讜讗讬讻讗 诇诪讬诪专 讚讘讻讜诇讛讜 讞诪砖转 讛诪讬谞讬谉 讚诇讗讜 诪讬谉 讚讙谉 讞转诪讬谞谉 注诇 讛讗专抓 讜注诇 讛驻讬专讜转, 讜讘讗专抓 注诇 讛讗专抓 讜注诇 驻讬专讜转讬讛, 讜讗驻讬诇讜 讬讬谉 谞诪讬 讛讻讬 讞转诪讬谞谉 讘讬讛, 讚讛讗 讛讻讗 诇讗 诪讞诇拽 讘讛讜 讻诇诇 讜讻讜诇讛讜 讻诇诇讬谞讛讜 讘讛讗讬 讞转讬诪讛. 讜讗讬讻讗 诪讗谉 讚讞转讬诐 讘讬讬谉 注诇 讛讗专抓 讜注诇 驻专讬 讛讙驻谉, 讜诇讚讘专讬讛诐 讛讗 讚拽讗诪专讬谞谉 讘讙诪专讗 注诇 讛讗专抓 讜注诇 讛驻讬专讜转 讗砖讗专讗 拽讗讬, 讜讛讗 讚诇讗 诪驻专砖 诇讛 讘讙诪专讗, 诪砖讜诐 讚讛讻讗 注讬拽专讗 诇讗砖诪注讬谞谉 讚讛讗 讚讞转诪讬谞谉 讘转专转讬 讻诇讜诪专 讛讗专抓 讜讛驻讬专讜转 讚诇讗讜 转专转讬 诪讬拽专讜 讗诇讗 讗专注讗 讚诪驻拽讗 驻讬专讜转, 讻讚讞转诪讬谞谉 诪拽讚砖 讬砖专讗诇 讜专讗砖讬 讞讚砖讬诐, 讚讬砖专讗诇 诪拽讚砖讬 诇专讗砖讬 讞讚砖讬诐 (讜讻讚诇拽诪谉 讘专讻讜转 诪讟, 讗). 讜讘讞诪砖转 讛诪讬谞讬谉 砖诇 讚讙谉 讞转诪讬谞谉 注诇 讛讗专抓 讜注诇 讛诪讞讬讛 讜注诇 讛讻诇讻诇讛, 讗祝 注诇 讙讘 讚诇讗 诪驻专砖 诇讛 讛讻讗 讘讙诪专讗 讜诪讛讗讬 讟注诪讗 谞诪讬 讚讗诪专谉.
           讜讬砖 诪讬 砖讞讜转诐 讘讬讬谉 注诇 讛讙驻谉 讜注诇 驻专讬 讛讙驻谉, 讜诇讗 诪住转讘专讗, 讚诪讗讬 砖谞讗 讚讘砖讗专讗 诪讚讻专讬谞谉 讛讗专抓 讜讘讬讬谉 诇讗 诪讚讻专讬谞谉. 讜诪住转讘专讗 讚讛诪讞讜讜专转 砖讘讞转讬诪讜转 注诇 讛讗专抓 讜注诇 驻专讬 讛讙驻谉, 讚讘讻讜诇讛讜 讞转诪讬谞谉 讘讛讜 讻注讬谉 注讬拽专 讘专讻转谉 讻诇讜诪专 讘诪讬谞讬 诪讝讜谞讜转 讞转诪讬谞谉 注诇 讛诪讞讬讛 诪砖讜诐 讚注讬拽专 讘专讻转谉 讛讻讬 讚驻转讞讬谞谉 注诇 讛诪讞讬讛 讜注诇 讛讻诇讻诇讛, 讜讘砖讗专 驻讬专讜转 讚讻诇诇讬谞谉 讜驻转讞讬谞谉 注诇 讛注抓 讜注诇 驻专讬 讛注抓 讜讗讬谞讜 驻讜专讟 讘讗讞讚 诪讛谉 讻诇讜诐 讞转诪讬谞谉 谞诪讬 讘讻诇诇 注诇 讛讗专抓 讜注诇 讛驻讬专讜转. 讗讘诇 讬讬谉 砖讙讜专诐 讘专讻讛 诇注爪诪讜 讘驻专讟 砖诪讘专讻讬谉 注诇讬讜 讘讜专讗 驻专讬 讛讙驻谉 讛讻讬 谞诪讬 诪砖诪注 讚驻转讞讬谞谉 讘讬讛 讘讘专讻讛 驻专讟讬转 讻诇讜诪专 砖驻讜转讞 注诇 讛讙驻谉 讜注诇 驻专讬 讛讙驻谉. 讜讻谉 注诪讗 讚讘专 讜讻谉 讘驻讬专讜砖讬 专讘 讛讗讬 讙讗讜谉 讝"诇. 讚讻讬讜谉 砖驻讜转讞 讘讜 讘讘专讻讛 驻专讟讬转 诇注爪诪讜 讛讻讬 谞诪讬 讞讜转诪讬谉 注诇讬讜 讘驻专讟 注诇 讛讗专抓 讜注诇 驻专讬 讛讙驻谉.
讜讘砖讘转讜转 讜讬诪讬诐 讟讜讘讬诐 讻转讘 讛专"诐 讘诪讝"诇 (讘专讻讜转 驻"讙, 讛"讙) 砖讗讜诪专讬诐 讘讻诇诇讛 诪注讬谉 拽讚讜砖转 讛讬讜诐 讻讚专讱 砖诪讝讻讬专 讘讘专讻转 讛诪讝讜谉. 讜讛讻讬 谞诪讬 讗讬转讗 讘讬专讜砖诇诪讬 讚讙专住讬谞谉 讛转诐 讘驻专拽讬谉 讚讛讻讗 (讛"讗) 注诇讛 讚讘专讻转 诪注讬谉 砖诇砖: 诪讛讜 诇讛讝讻讬专 讘讛 诪注讬谉 讛诪讗讜专注, 讗诪专 专' 讗讘讗 讘专 讝讬诪谞讗 专' 讝注讬专讗 讛讜讛 诪讝讻讬专 讘讛 诪注讬谉 讛诪讗讜专注, 讗诪专 专' 讬专诪讬讛 讛讜讗讬诇 讜讞砖 诇讛 专' 讝注讬专讗 爪专讬讻讬谉 讗谞讜 诪讬讞讜砖. 讜诪讬讛讜 诇讗 谞讛讙讜 讻谉 注讻砖讬讜, 讜讘讻诇 讛谞讬 诪讬诇讬 驻讜拽 讞讝讬 诪讛 注诪讗 讚讘专, 讜讻讚讗诪专讬谞谉 讘砖诇讛讬 驻专拽讬谉 (诪讛, 讗). 讜讙诐 讛专讗讘"讚 讝"诇 讜专讘讜转讬谞讜 讘注诇讬 讛转讜住驻讜转 讻转讘讜 讻谉 讚注讻砖讬讜 诇讗 谞讛讙讜 诇注砖讜转 讻谉.
讜诇注谞讬谉 诪讬 砖讗讻诇 诪讬谞讬 诪讝讜谞讜转 讜砖转讛 讬讬谉 讗讜 砖讗讻诇 转讗谞讬诐 讜注谞讘讬诐. 讻转讘 专讘 讛讗讬 讙讗讜谉 讝"诇 讚诇讗 诪讘专讻讬谉 讗讻诇 讞讚 讜讞讚 讘专讻讛 讘讗谞驻讬讛 谞驻砖讛 讗诇讗 讻讜诇诇谉 讻讜诇谉 讘讘专讻讛 讗讞转 注诇 讛诪讞讬讛 讜注诇 讛讻诇讻诇讛 讜注诇 讛讙驻谉 讜注诇 驻专讬 讛讙驻谉 讜注诇 驻专讬 讛注抓 讜讻讜诇讛 讘专讻讛, 讜讞讜转诐 注诇 讛讗专抓 讜注诇 讛诪讞讬讛 讜注诇 驻专讬 讛注抓, 讜诇讗 讛讜讬讗 讞转讬诪讛 讘砖转讬诐 砖讛讗专抓 讛讬讗 讛诪讜爪讬讗讛 驻讬专讜转 讜讛讬讗 讛诪讜爪讬讗讛 诪讞讬讛 讜讙驻谉. 讜讻谉 讻转讘 专讘谞讜 讞谞谞讗诇 讜讻谉 讛住讻讬诪讜 注诇 讬讚讬讛诐 拽爪转 诪讙讚讜诇讬 专讘讜转讬谞讜 讛爪专驻转讬诐 讝"诇. 讜讗祝 讛专诪讘"诐 讝"诇 讻转讘 讻谉 讜讛讜住讬祝 讘讛 讚讘专讬诐, 砖讻谉 讻转讘 (讘专讻讜转 驻"讞, 讛讟"讝): 讗讘诇 讗诐 讗讻诇 讘砖专 讜砖转讛 讬讬谉 诪讘专讱 讘住讜祝 注诇 讝讛 讘驻谞讬 注爪诪讜 讜注诇 讝讛 讘驻谞讬 注爪诪讜, 讗讻诇 转讗谞讬诐 讜注谞讘讬诐 讜转驻讜讞讬诐 讜讗讙住讬诐 讜讻讬讜爪讗 讘讛谉 诪讘专讱 讘住讜祝 讘专讻讛 讗讞转 诪注讬谉 砖诇砖 讜讛讬讗 讻讜诇诇转 讛讻诇 诪驻谞讬 砖讻讜诇谉 驻讬专讜转 讛注抓, 注"讻. 讜讟注诪讗 讚诪住转讘专讗 讜诇讗 诪驻谞讬 砖诪注讬谉 砖诇砖 注讚讬祝 诪讘讜专讗 谞驻砖讜转 讜讬驻讟讜专 讗讜转讛, 讗诇讗 诪驻谞讬 砖诪讝讻讬专 讘驻讬专讜砖 注诇 讛注抓 讜注诇 驻专讬 讛注抓 讜讛诇讻讱 讻讜诇诇 讻诇 诪讛 砖讗讻诇 诪驻讬专讜转 讛注抓, 讜讛讜讗 讛讚讬谉 讜讛讜讗 讛讟注诐 诇砖讜转讛 讬讬谉 讜讗讻诇 转驻讜讞讬诐 诇讗讜转谉 砖讞讜转诪讬谉 讘讛 注诇 讛讗专抓 讜注诇 讛驻讬专讜转, 讗讘诇 讗讬 讞转讬诐 讘讬讬谉 注诇 讛讗专抓 讜注诇 驻专讬 讛讙驻谉 诇讗 讻诇诇 (讘讜专讗) [驻讬专讜转], 讚讗讚专讘讛 讝讜 讘专讻讛 驻专讟讬转 讜讗讬谞讛 讻讜诇诇转 讗驻讬诇讜 砖讗专 驻讬专讜转 砖诇 砖讘注转 讛诪讬谞讬谉.
讜拽讬讬诪讗 诇谉 讚讘讗专抓 讞转诪讬谞谉 注诇 讛讗专抓 讜注诇 驻讬专讜转讬讛 讻专讘讬 讬讜讞谞谉 讜讘讞讜爪讛 诇讗专抓 诪讘专讻讬谉 注诇 讛讗专抓 讜注诇 讛驻讬专讜转 讻专讘 讞住讚讗. 讜诪住转讘专讗 砖讗驻讬诇讜 讘讞讜爪讛 诇讗专抓 讗讬 讗讻讬诇 驻讬专讜转 讛讘讗讬谉 诪谉 讛讗专抓 诪讘专讱 注诇 讛讗专抓 讜注诇 驻讬专讜转讬讛, 讚讛讗 诇诪讗讬 讚住讘讬专讗 诇讬讛 诪注讬拽专讗 讚专讘 讞住讚讗 讗诪专 注诇 讛讗专抓 讜注诇 驻讬专讜转讬讛, 诇讗 讛讜讛 拽砖讬讗 诇谉 讗诇讗 讗讬谞讛讜 讗讻诇讬 讜讗谞谉 诪讘专讻讬谉, 讗诇诪讗 讻诇 讛讬讻讗 讚讗讻诇讬谉 讗谞谉 诪讘专讻讬谉 注诇 驻讬专讜转讬讛.





专讬讟讘"讗

讙诪专讗 讘讗讜讻诇讬 驻讬专讜转 讙讬谞讜住专 砖谞讜. 驻讬专讜砖 诪砖讜诐 讚驻讬专讜' 讙讬谞讜住专 讛诐 砖诪谞讬诐 讜诪转讜拽讬诐 讛专讘讛 讜讗讬谞谉 谞讗讻诇讬谉 讗诇讗 注诐 诪诇讞 讛专讘讛 讜诇讛讞诇讬砖 讞专讬驻讜转讜 砖诇 诪诇讞 讗讜讻诇 讛驻转 讜谞诪爪讗 砖讛驻转 讟驻诇讛 诇驻讬专讜转 诇驻讬讻讱 诪讘专讱 注诇 讛驻讬专讜转 讜驻讜讟专 讗转 讛驻转 讜讬诐 讻谞专转 讘讞诇拽讜 砖诇 谞驻转诇讬 讛讬转讛 讜讝讛讜 砖转专讙诐 讗讜谞拽诇讜住 讜讗讞住谞转讬讛 转讛讗 注讘讚讗 驻讬专讬谉 讬讛讜谉 诪讜讚谉 讜诪讘专讻讬谉 注诇讬讛讜谉 诪驻谞讬 讚诇注讜诇诐 讛谉 注讬拽专 讜诪讘专讻讬谉 注诇讬讛诐 讜驻讜讟专 讛砖讗专 砖讛讜讗 讟驻诇讛 讻谞讙讚谉, 讜驻讬' 砖专讬祝 诪专拽: 



讙诪专讗 诪讗讬 讟注诪讬讛 讚专"讙 讜讻讜'. 讜讻转讬讘 讘转专讬讛 讜讗讻诇转 讜砖讘注转 讜讘专讻转, 驻讬专讜砖 讜讞讚讗 讘专讻讛 讗诪专 专讞诪谞讗 讗讻讜诇讛讜. 讜专讘谞谉 讗专抓 讗砖专 诇讗 讘诪住讻谞讜转 讛驻住讬拽 讛注谞讬谉, 讜讗讬 拽砖讬讗 讗"讻 诇专讘谞谉 诪注讬谉 讙' 诪谞讗 诇讛讜 诇转讗谞讬诐 讜注谞讘讬诐, 讜讬"诇 讚谞驻拽讗 诇讛讜 诪讚讗讚讻专讬谞讛讜 专讞诪谞讗 讛讻讗 诇讛谞讬 讜讻转讘 讘转专讬讬讛讜 讜讗讻诇转 讜砖讘注转 讜讘专讻转 砖"诪 砖讗祝 讛诐 讟注讜谞讬谉 讘专讻讛 讚讜讘专讻转 讜讚讗讬 讗讻讜诇讛讜 拽讗讬 讜讗讬 诇讗讜 讚讗转讗 转讗讻诇 讘讛 诇讞诐 讜讗驻住讬拽 讛讜讛 诪讘专讻讬谞谉 注诇讬讬讛讜 砖诇砖 诪诪砖 讻专"讙, 讛砖转讗 讚讗讚讻专讬谞讛讜 讜讗驻住拽讬' 诇注谞讬谞讗 讘诇讞诐 砖诪注讬谞谉 讚讗驻专讬砖 讘讛讜 讘讘专讻讜转讬讛谉 讜诇讗 诪讘专讻讬谞谉 讘专讻讛 讙诪讜专讛 讗诇讗 讗诇讞诐 讘诇讞讜讚 讜讗砖讗专讗 诪讘专讻讬谉 诪注讬谉 讘专讻转 讛诇讞诐 讚讛讬讬谞讜 诪注讬谉 砖诇砖, 讜专"讙 住"诇 讚诇讗 讗转讗 诇讞诐 诇讛驻住讬拽 讛注谞讬谉 讗诇讗 诇诪注讜讟讬 讻讜住住 讛讞讟讛 讚诇讬讻讗 讗讞专讬讜 讘专讻讛 讻诇诇, 讗讘诇 诇专讘谞谉 诇讗 爪专讬讱 拽专讗 诇诪注讜讟讬 讻讜住住 讗转 讛讞讟讛 讚讜讚讗讬 诪住转诪讗 讻讬 讗讚讻专讬讛 专讞诪谞讗 讘砖讘讞讗 讚讗专抓 讬砖专讗诇 诇诪讝讜谉 讛讜讗 讚讗讚讻专讬讛 诇讗驻讜拽讬 讻讜住住 讛讞讟讛 讚诇讗讜 讗讜专讞讬讬讛讜 讚讗讬谞砖讬 诇诪讬讻诇 讛讻讬, 讗讘诇 诪"诪 讝诪谞讬谉 讚注讘讚讬 讛讻讬 讜诇讛讻讬 诇讗 谞驻拽讗 诪讻诇诇 讘讜专讗 驻专讬 讛讗讚诪讛 讗讘诇 诇讗讞专讬讜 诇讗 诪讘专讱 讻诇诇, 讜讗驻讬' 诇专讘谞谉 讻讬讜谉 讚讻讗讬诇 专讞诪谞讗 诇讻讜诇讛讜 砖讘注转 讛诪讬谞讬诐 讘讬讞讚 诪讜讚讜 讚诇讞诐 讙讜驻讬讛 讗诐 讘讬专讱 注诇讬讜 诪注讬谉 讙' 砖诇 诪讝讜谉 讻讙讜谉 注诇 讛诪讞讬讛 讜注诇 讛讻诇讻诇讛 讬爪讗, 讜诇注谞讬谉 讬讬谉 诇讞讬讬讘讜 讘讘专讻讛 诇诪讗谉 讚讚专讬砖 讜砖讘注转 讝讜 砖转讬讛 讗"讻 诪驻讜专砖 讛讜讗 讘转讜专讛 讚讗砖转讬讛 讞讬讬讘讛 专讞诪谞讗 讘专讻讛, 讜讗"转 讗"讻 讚诪讛讻讗 讬诇驻转 讘专讻讛 诇讬讬谉 讬讘专讱 注诇讬讛 砖诇砖 讘专讻讜转 谞诪讬, 讬砖 诇讜诪专 诪讚驻专讟 专讞诪谞讗 讘诇讞诐 讜诇讗 驻专讟 讘讬讬谉 砖"诪 讚诇讗 讞讬讬讘 讘专讻讛 诇讝讛 讻讝讛 讜诪讬讛讜 注讘专. 讜讘讬专讱 注诇讬讜 讙' 讘专讻讜转 讬爪讗 诪砖讜诐 讚讝讬讬谉, 讜诪讗谉 讚诇讗 讚专讬砖 讜砖讘注转 讝讜 砖转讬讛 谞驻拽讗 诇谉 诪讝讬转 砖诪谉 讚讻讬讜谉 砖讞讬讬讘讛 专讞诪谞讗 讘专讻讛 讘诪砖拽讛 讛讬讜爪讗 诪谉 讛讝讬转讬诐 讛"讛 讘讬讬谉 讛讬讜爪讗 诪谉 讛注谞讘讬诐 讚专讞诪谞讗 讗拽砖讬谞讛讜 讻讚讻转讬讘 转讬专讜砖 讜讬爪讛专: 



讚讞诪砖转 讛诪讬谞讬诐 注诇 讛诪讞讬讛 讜讻讜'. 注诇 讛诪讞讬讛 讛讬讗 诪注讬谉 讘专讻转 讛讝谉, 讜注诇 讗专抓 讞诪讚讛 诪注讬谉 讘专讻转 讛讗专抓 讜专讞诐 注诇 注讬专讱 诪注讬谉 讘讜谞讛 讬专讜砖诇讬诐, 讻讬 讗诇 讟讜讘 讜诪讟讬讘 讞转讛 诪注讬谉 讘专讻讛 讗讞专讜谞讛, 讜讗注驻"讬 砖讬砖 讘讛 诪注讬谉 讘专讻讛 专讘讬注讬转 诇讗 讗诪专讜 诪注讬谉 讗专讘注 讚诇讗 讛讝讻讬专讜 讗诇讗 诪讛 砖讛讜讗 讻谞讙讚 讙' 讘专讻讜转 砖诇 转讜专讛: 



诪讛转诐 讘诪讗讬 讞转讬诐 讻讬 讗转讗 专讘 讚讬诪讬 讗诪专 专讘 讞转讬诐 讘专讗砖 讞讚砖 诪拽讚砖 讬砖专讗诇 讜专讗砖讬 讞讚砖讬诐. 驻讬专讜砖 讚诇讗 讞砖讬讘 诇讬讛 讞转讬诪讛 讘转专转讬 讜讛"拽 讛' 诪拽讚砖 讬砖专讗诇 讜讬砖专讗诇 诪拽讚砖讬 诇专讗砖讬 讞讚砖讬诐: 讛讻讗 诪讗讬 专讘 讞住讚讗 讗诪专 注诇 讛讗专抓 讜注诇 驻讬专讜转讬讛. 讜诇讗 讞砖讘讬谞谉 诇讛 讞转讬诪讛 讘转专转讬 讚讗专抓 讛讬讗 讚诪驻拽讗 驻讬专讜转. 讜诇讗 驻诇讬讙讬 讛讗 诇谉 讜讛讗 诇讛讜. 驻讬专讜砖 讚专讘 讞住讚讗 诇谉 讜专' 讬讜讞谞谉 诇讘谞讬 讗专抓 讬砖专讗诇: 



讗讬谞讛讜 讗讻诇讬 讜讗谞谉 诪讘专讻讬谞谉. 驻讬专讜砖 讚注诇 驻讬专讜转讬讛 讗讗专抓 讬砖专讗诇 诇讞讜讚讛 拽讗讬 讜讛讬讻讬 砖讬讬讱 诇讚讬讚谉 讚讘谞讬 讘讘诇 诇讘专讱 注诇 驻讬专讜转讬讛 讜诇讗 讗讻诇讬 诪讬谞讬讬讛讜. 讗诇讗 讗讬驻讜讱 专讘 讞住讚讗 讗诪专 注诇 讛讗专抓 讜注诇 讛驻讬专讜转 讻诇讜诪专 讘驻讬专讜转 讞讜爪讛 诇讗专抓. 讜专' 讬讜讞谞谉 讗诪专 注诇 讛讗专抓 讜注诇 驻讬专讜转讬讛, 驻讬专讜砖 讘讗专抓 讜讛讻讬 拽讬讬"诇 讚讗讜转讜 砖讘讞讜爪讛 诇讗专抓 讗讜诪专讬诐 注诇 讛讗专抓 讜注诇 讛驻讬专讜转 讚诪砖诪注 讚讬讛讗 讛砖诐 讘专讜讱 注诇 讛讗专抓 讚讛讬讬谞讜 讗专抓 讬砖专讗诇 砖谞转谉 诇谞讜 诇谞讞诇讛, 讜注诇 讛驻讬专讜转 讚讛讬讬谞讜 讻诇 驻讬专讜转 砖讘注讜诇诐, 讚讛谞讬 讚拽讗 讗讻诇 讗讬讛讜 讛砖转讗 诇讗讜 诪讗专抓 讬砖专讗诇 谞讬谞讛讜. 讜讗讜转谉 砖讘讗专抓 讬砖专讗诇 讗讜诪专讬诐 讜注诇 驻讬专讜转讬讛 诪砖讜诐 砖讗讜讻诇讬谉 驻讬专讜转讬讛 砖诇 讛讗专抓 诪诪砖 讛讬诇讻讱 讬诇驻讬谞谉 诪讬谞讛 砖讘驻讬专讜转 讗专抓 讬砖专讗诇 讛讘讗讬诐 诇谞讜 诪砖诐 诇讻讗谉 讘讞讜爪讛 诇讗专抓 讚讞转诪讬谞谉 讘讛讜 讜讚讗讬 注诇 讛讗专抓 讜注诇 驻讬专讜转讬讛, 讜讘讞诪砖转 讛诪讬谞讬诐 讚讛讬讬谞讜 讞讟讛 讜砖注讜专讛 讜讻讜住诪讬谉 讜砖讘讜诇转 砖讜注诇 讜砖讬驻讜谉 讞转诪讬谞谉 讘讛讜 注诇 讛讗专抓 讜注诇 讛诪讞讬讛. 讜讘讬讬谉 讗讬讻讗 诪专讘讜讜转讗 讝"诇 讚讗诪专讬 讚讞转诪讬谞谉 讘讬讛 讻砖讗专 驻讬专讜转 注诇 讛讗专抓 讜注诇 讛驻讬专讜转 讜讗讬讻讗 诪"讚 讚讻讬讜谉 讚讬讞讚讜 诇讜 讘专讻讛 诇驻谞讬讜 讛讻讬 谞诪讬 讘讘专讻讛 诇讗讞专讬讜 讞转讬诐 讘讬讛 注诇 讛讗专抓 讜注诇 驻专讬 讛讙驻谉, 讜诇讬讻讗 诪"讚 讚讞转讬诐 注诇 讛讙驻谉 讜注诇 驻专讬 讛讙驻谉 讻诪讜 讘驻转讬讞讛 讚诇注讜诇诐 爪专讬讱 诇讛讝讻讬专 讘讞转讬诪讛 讛讗专抓, 讜讗"讻 诪讗谉 讚讞转讬诐 注诇 讛讗专抓 讜注诇 驻专讬 讛讙驻谉 砖驻讬专 注讘讚 诇讻"注 讚讛讗 诪讝讻讬专 驻专讬. 讜注讜讚 讚诪讬讞讚 诇讬讛 讘专讻讛 诇讙驻谉 诪砖讜诐 讞砖讬讘讜转讬讛 讚讬讬谉 讜讬讜爪讗 讬讚讬 讛讻诇 讜讻谉 专讗讜讬 诇注砖讜转. 讜诪讗谉 讚讗讻诇 诪讗讻诇 诪讞诪砖转 讛诪讬谞讬谉 讜驻讬专讜转 讚砖讘注转 讛诪讬谞讬谉 讜砖转讛 讬讬谉 讻讗讬诇 诇讛讜 讘讞讚讗 讘专讻讛 讜讗讜诪专 讻讱 讘讗"讬 讗诪"讛 注诇 讛诪讞讬讛 讜注诇 讛讻诇讻诇讛 讜注诇 讛注抓 讜注诇 驻专讬 讛注抓 讜注诇 讛讙驻谉 讜注诇 驻专讬 讛讙驻谉 讜注诇 转谞讜讘转 讛砖讚讛 讜讻讜' 讜讞转讬诐 讘讻讜诇讛讜 讻讞讚讗 讘讗"讬 注诇 讛讗专抓 讜注诇 讛诪讞讬讛 讜注诇 驻专讬 讛注抓 讜注诇 驻专讬 讛讙驻谉 讜诇讗 讛讜讬讗 讞转讬诪讛 讘砖转讬诐 砖讛讗专抓 讛讬讗 讛诪讜爪讬讗讛 驻讬专讜转 讜诪讞讬讛 讜讙驻谉. 讜讻谉 讛住讻讬诪讜 讙讚讜诇讬 专讘讜转讬谞讜 讛爪专驻转讬诐 讝"诇 讜拽爪转 讙讗讜谞讬诐 讝"诇. 讜讘讬专讜砖诇诪讬 讗诪专讜 讚爪专讬讱 诇讛讝讻讬专 讘讛 诪注讬谉 讛诪讗讜专注 讻讙讜谉 砖讘转 讜讬"讟 讜专"讞 讜讝讛 诇讗 讛讝讻讬专讜 讘讙诪专讗. 讜讻谉 谞诪讬 谞讛谞讜 讛注讜诇诐 注讻砖讜 讻谉 讜讻诇 讻讬 讛谞讬 诪讬诇讬 驻讜拽 讞讝讬 诪讗讬 注诪讗 讚讘专 讜讻讚讗诪专讬谞谉 诇拽诪谉 讘住讜祝 驻专拽讬谉 讜讻谉 讻转讘 讛专讗讘"讚, 讜专讘讜转讬谞讜 讘注诇讬 讛转讜住' 讻转讘讜 讚讗讬谉 诪谞讛讙 讛注讜诇诐 讘讛讻讬. 讜讻讘专 讻转讘谞讜 讚讘专讻转 诪注讬谉 讙' 砖诇 诪讬谞讬 诪讝讜谞讜转 砖讛讬讗 驻讜讟专转 讙' 讘专讻讜转 讜讗注"讙 讚诇讗 讗诪专 讘专讬转 讜转讜专讛 讜诪诇讻讜转 讘讬转 讚讜讚 讬讜爪讗 讛讜讗 讘讚讬注讘讚 讜讻讬 讗诪专讬谞谉 诇拽诪谉 讚讗诐 诇讗 讗诪专谉 诇讗 讬爪讗 讬讚讬 讞讜讘转讜, 诇讗 讬爪讗 讬讚讬 讞讜讘转讜 讻专讗讜讬 拽讗诪专讬谞谉 讗讘诇 诇讗 诪讞讬讬讘 诇讗讛讚讜专讬 讚讗讬 讞讬讜讘 讞讝专讛 讛讜讛 讘讛讜 讘诪注讬谉 砖诇砖 讛讜讛 讗诪专讬谞谉 砖讜诐 讛讝讻专讛 诪讬谞讬讬讛讜, 讜讗砖讻讞谉 讻讛讗讬 诇讬砖谞讗 讘驻住讞讬诐 讚讗诪专讬谞谉 讛转诐 讻诇 砖诇讗 讗诪专 砖诇砖讛 讚讘专讬诐 讗诇讜 讘驻住讞 诇讗 讬爪讗 讬"讞 讜讘注讬谞谉 诇诪讬诪专 诇讗 讬爪讗 讬讚讬 讞讜讘转讜 讻专讗讜讬:





讛诪讗讬专讬

讛诪砖谞讛 讛讞诪砖讬转 讛讘讬讗讜 诇讜 诪诇讞 讜讻讜' 讻讜讜谞转 讛诪砖谞讛 诇讘讗专 砖讬砖 讚讘专讬诐 砖讛驻转 讟驻诇讛 诇讛诐 讜谞驻讟专 讛驻转 讘讘专讻转谉 讜讛讬讗 诪注谞讬谉 讞诇拽 讛砖谞讬, 讜讛讜讗 砖讗诪专 讛讘讬讗讜 诇讜 诪诇讬讞 驻讬' 讘诪诇讬讞 砖讚专讱 讛讗讚诐 诇讗讻诇讜 讘诇讗 驻转 讻讙讜谉 讝讬转讬诐 诪诇讜讞讜转 讜讻讚讜诪讬讛谉 讜诪转讜讱 砖讞讻讜 讞讚 诇诪诇讬讞讜转诐 讬讜转专 诪讚讗讬 讛讘讬讗讜 驻转 注诪讛诐 诇讛注讘讬专 讗讜转讜 讟注诐 讛诪诇讬讞讜转, 诪讘专讱 注诇 讛诪诇讬讞 讜讗讬谞讜 诪讘专讱 注诇 讛驻转 讻砖诐 砖讛驻转 驻讜讟专转 讻诇 诪讬谞讬 诪讗讻诇 诪驻谞讬 砖讻诇诐 讟驻诇讬诐 诇讜 讻讱 讻砖讛驻转 讟驻诇讛 诇讗讬讝讛 讚讘专 讗讜转讜 讚讘专 驻讜讟专 讗转 讛驻转 讛谉 砖讘讗 讛驻转 讗讞专讬讜 讛谉 砖讘讗 注诪讜 诇讻讜谞讛 讝讜 讜讙讚讜诇讬 讛诪驻专砖讬诐 讻转讘讜 砖讗讬谉 讛讚讘专讬诐 讗诪讜专讬诐 讗诇讗 讘砖讛讘讬讗讜 讛诪诇讬讞 转讞诇讛 讗讘诇 讻诇 砖讛驻转 讘讗 注诪讜 讘讬讞讚 讗驻讬诇讜 驻转 讘讗讛 诇转砖诪讬砖 讚讘专 讗讞专 讛驻转 注讬拽专 讜注诇讬讜 诪讘专讻讬诐 讜讻谉 讻诇 讚讘专 砖讗讬谉 讚专讻讜 诇讬讗讻诇 讗诇讗 讘驻转 讗注"驻 砖讗讬谞讜 讗讜讻诇 诇讻讜谞转 讛驻转 诪讘专讱 注诇讬讜, 讜讛讜讗 砖讗诪专讜 讘专讗砖 讛驻专拽 讚讛讗 讗讻讬诇 诇讬讛 注诇 讬讚讬 驻转, 讜讻谉 讻转讘讜 讘转砖讜讘转 砖讗诇讛 注诇 诪讬 砖砖专讛 驻转讜 讘讬讬谉 砖讗讬谞讜 诪讘专讱 讗诇讗 注诇 讛驻转 讗驻讬诇讜 讛讬讛 讗讜讻诇 诇讛砖拽讬讟 爪诪讗讜 砖诪转讬讬专讗 诪砖转讬讬转 讛讬讬谉, 讜讗祝 讘转讜住驻转讗 讗诪专讜 讛讘讬讗讜 诇驻谞讬讜 讗讜专讝 讜讬讬谉 砖讛讬讛 讚专讻诐 诇诪转拽 驻转 讛讗讜专讝 讘讬讬谉 诪讘专讱 注诇 讛讗讜专讝 讜驻讜讟专 讗转 讛讬讬谉, 讻诇讜诪专 讗注"驻 砖讘专讻转 讛讬讬谉 讞砖讜讘讛 讬讜转专 讛讜讗讬诇 讜驻转 讛讗讜专讝 注讬拽专, 爪谞讜谉 讜谞讜讘诇讜转 诪讘专讱 注诇 讛爪谞讜谉 讜驻讜讟专 讗转 讛谞讜讘诇讜转 讝讛 讛讻诇诇 讻诇 砖讛讜讗 注讬拽专 讜讻讜' 讜讗驻讬诇讜 讛讬讛 讛驻转 讟驻诇 诪讘专讱 注诇 讛讗讞专, 讜讘讙诪' 驻专砖讜讛 讙诐 讻谉 讘讗讜讻诇讬 驻讬专讜转 讙谞讜住专 讜驻专砖讜 讘讜 讙讚讜诇讬 讛专讘谞讬诐 诪驻谞讬 砖讛诐 讞砖讜讘讬诐 讬讜转专 诪谉 讛驻转 讜谞注砖讬谉 注讬拽专 住注讜讚讛, 讜讙讚讜诇讬 讛诪讞讘专讬诐 驻讬专砖讜 讘讛 砖讛诐 讗讜讻诇讬诐 讛驻讬专讜转 讘转讻诇讬转 诪转讬拽讜转诐 讜注讜砖讬诐 诪讗讻诇 诪诇讜讞 注诇 讚专讱 讛专驻讜讗讛 诇讞转讱 讛诇讬讞讜转 讛谞拽讘爪讜转 讘讗爪讟讜诪讻讗 讜诪转讜讱 砖讗讬 讗驻砖专 诇讗讻讜诇 讛诪诇讬讞 诇讘讚讜 讗讜讻诇讬谉 讗讜转讜 讘诇讞诐 讜讗讬谉 讻讜谞转诐 诇讗讻诇 讛诇讞诐 讜谞诪爪讗 讛驻转 讟驻诇讛 讜讛驻讬' 谞讗讛 讜诪拽讜讘诇, 讜诪"诪 讻诇诇 讛讚讘专讬诐 诇注谞讬谉 驻住拽 砖讻诇 讝诪谉 砖讛驻转 讟驻诇讛 讛谉 讘诪诇讬讞 讻诪讜 砖谞讝讻专 讘讻讗谉 讛谉 讘诪转讜拽 讗讬谉 诪讘专讻讬谉 注诇 讛驻转, 讜诪讻讗谉 讛讜专讜 专讘讬诐 讘讗诇讜 讛诪爪讜转 砖注讜砖讬谉 诇砖讬诐 注诇讬讛谉 讛谞讜讙"讟 砖讗讬谉 诪讘专讻讬谉 注诇 讛驻转, 讜诪"诪 诪谞讛讙 讗讘讜转讬谞讜 讜专讘讜转讬谞讜 诇讘专讱 注诇 讛诪爪讛, 讜谞专讗讛 诇讬 讛讟注诐 砖讗祝 讛讬讗 讞砖讬讘讜转讜 讙讚讜诇 讘注专讱 讗讜转讜 讛谞讜讙讗"讟 讜讗注"驻 砖讛讜讗 讘讗 讘砖讘讬诇讜 讻讚讬 诇讛谞讬讞讜 注诇讬讜 诇讗讻讬诇转讜 砖讬讛讗 讗祝 讛讜讗 注讬拽专 讜诇讗 谞讗诪专讜 讛讚讘专讬诐 讘砖讛讜讗 讟驻诇 诇讜 诪爪讚 讗讻讬诇转讜 讻诇讜诪专 砖讛讜讗 爪专讬讱 诇讜 诪爪讚 讛讗讻讬诇讛 讗讘诇 诪爪讚 讛讛谞讞讛 讗讬谞讜 讻诇讜诐 讜诪爪讛 讝讜 讗讬谞讛 讟驻诇讛 诇讜 讗诇讗 诪爪讚 讛讛谞讞讛 砖讗讬谉 讛诪爪讛 爪专讬讻讛 诇讗讻讬诇转 讗讜转讜 讛谞讜讙讗"讟 讜讻谉 砖讻谉 砖讗讬谞讜 讞砖讜讘 讻诇 讻讱 讘诪讬谞讜 砖讗讬谞讜 诪讝' 讛诪讬谞讬诐 讜讻谉 谞讛讙讜 诇讘专讱 注诇 诇讞诐 讗讜转诐 讛讟驻诇讜转 讛谞拽专讗讜转 驻讗谞讗讚讗砖 讗注"驻 砖注砖讜讬讜转 诇诪讛 砖讘转讜讻诐 讜诪"诪 讗谞讬 诪讝讛讬专 讘讛诐 砖诇讗 诇讘专讱 注诇讬讛诐 讛诪讜爪讬讗 讘诪拽讜诐 砖讬砖 砖诐 诇讞诐 讗讞专 诇驻讟讜专 讘讛 砖讗专 讛诇讞诐 讛讜讗讬诇 讜"诪 讬砖 诇讚讜谞谉 讻讟驻诇 讗爪诇 诪讛 砖讘转讜讻谉 诇讚注转 讛专讗砖讜谞讬诐 砖诇讗 诇讛讻谞讬住 讗讚诐 注爪诪讜 讘住驻拽讜转 讜讻"砖 讘注住讜转 讗诇讜 讛谞拽专讗讜转 驻专讟讜诇讗"砖 讜讛讚讜诪讬诐 诇讛诐, 讝讛讜 驻讬' 讛诪砖谞讛 讜讗讬谉 注诇讬讛 讘讙诪' 砖讜诐 讚讘专 砖诇 驻住拽:



讛诪砖谞讛 讛砖砖讬转 讜讛讻讜谞讛 诇讘讗专 讘讛 讘专讻讛 讗讞专讜谞讛 诇拽爪转 讚讘专讬诐, 讗讻诇 转讗谞讬诐 讜注谞讘讬诐 讜专诪讜谞讬诐 驻讬' 讜讛讜讗 讛讚讬谉 诇讻诇 讚讘专 砖讛讜讗 诪讛讝' 诪讬谞讬诐 诪讘专讱 讗讞专讬讛诐 讙' 讘专讻讜转 驻讬' 讗讜转谉 讙' 讘专讻讜转 砖讗讚诐 诪讘专讱 讗讞专 讛驻转 讚讘专讬 专"讙 讜讟注诐 砖诇讜 砖讛专讬 讗诇讜 讘讻诇诇 讝' 讛诪讬谞讬诐 讛诐 砖讞讟讛 讜砖注讜专讛 讘讻诇诇诐 讜注诇 讻诇诐 谞讗诪专 讜讗讻诇转 讜砖讘注转 讜讗诐 讻谉 讘专讻转诐 讜讘专讻转 讛讞讟讛 砖讜讛, 讜讞讻诪讬诐 讗讜诪专讬诐 讘专讻讛 讗讞转 诪注讬谉 讙' 讜讛讜讗 注诇 讛注抓 讜注诇 驻专讬 讛注抓 讜讻讜' 砖讛专讬 讗讞专 砖讛讜讝讻专讜 讘转讜专讛 讝' 讛诪讬谞讬诐 拽讜讚诐 砖讬讗诪专 讜讗讻诇转 讜砖讘注转 讜讘专讻转 讛驻住讬拽 讘讬谞讬讛诐 讘驻住讜拽 讗专抓 讗砖专 诇讗 讘诪住讻谞讜转 转讗讻诇 讘讛 诇讞诐 讜讗诐 讻谉 讜讗讻诇转 讜讘专讻转 讗诇讞诐 拽讗 讜讗注"驻 砖讛砖讬讘诐 专"讙 讚讛讛讬讗 诇讗驻讜拽讬 讞讟讛 讙讜驻讛 讗诐 讻住住讛 诪讘专讻转 讙' 诪"诪 诇专讘谞谉 讛讗 诇讗 爪专讬讻讗 拽专讗, 专' 注拽讬讘讗 讗讜诪专 讗驻讬诇讜 讗讻诇 砖诇拽 驻讬' 讬专拽讜转 砖诇讜拽讜转 讜拽讘注 诪讝讜谞讜 注诇讬讛诐 诪讘专讱 讙' 讘专讻讜转 讜讗讬谉 讛诇讻讛 诇讗 讻专"讙 讜诇讗 讻专' 注拽讬讘讗 讗诇讗 讻讞讻诪讬诐.
讝讛讜 驻讬' 讛诪砖谞讛 讜讻诇诇 讛讘讗 讘讙诪' 注诇 诪砖谞讛 讝讜 讻讱 讛讬讗 讝' 讛诪讬谞讬诐 砖讛讜讝讻专讜 讘转讜专讛 讘' 诪讛诐 诪谉 讛讗讚诪讛 讜讛砖讗专 诪谉 讛讗讬诇谉 讜讗讞专 砖讻谉 注诇 讻诇 驻谞讬诐 讬砖 砖谞讜讬 讘讬谞讬讛诐 讜讻谉 讗转讛 爪专讬讱 诇讜诪专 砖讻诇 诪讬谞讬 讛转讘讜讗讛 讚讬谞诐 讻讞讟讛 讜砖注讜专讛, 讜诪注转讛 讻诇 砖讛讜讗 诪讝' 讛诪讬谞讬诐 讛谞讝讻专讬诐 讘转讜专讛 讜讛讜讗 诪讬谉 讗讬诇谉 讻讙讜谉 转讗谞讬诐 讜注谞讘讬诐 讜专诪讜谞讬诐 讜讝讬转讬诐 讜转诪专讬诐 讘转讞诇讛 诪讘专讱 注诇讬讜 讘"驻 讛注抓 讜诇讘住讜祝 诪注讬谉 讙' 讘专讻讜转 讜讻诇 砖讛讜讗 诪讛' 讛诪讬谞讬诐 砖诇 转讘讜讗讛 讻讙讜谉 讞讟讬诐 讜砖注讜专讬诐 讜讻讜住诪讬谉 讜砖讘讜诇转 砖讜注诇 讜砖讬驻讜谉 讘转讞诇讛 诪讘专讱 注诇讬讜 讘讜专讗 诪讬谞讬 诪讝讜谞讜转 讗诐 注砖讛 转讘砖讬诇 诪讛诐 讗讜 诪拽诪讞诐 讜诇讘住讜祝 讘专讻讛 讗讞转 诪注讬谉 讙', 讜讗诐 讗驻讗谉 讗讜 讘砖诇谉 讗讞专 讗驻讬讬转诐 讜讬砖 讘讛诐 爪讜专转 诇讞诐 诪讘专讱 讛诪讜爪讬讗 讗讜 讙' 讘专讻讜转 讜讗诐 讗讻诇谉 讻砖讛谉 讞讬讬诐 诪讘专讱 讘转讞诇讛 讘"驻 讛讗讚诪讛 讜诇讘住讜祝 讘讜专讗 谞驻砖讜转 讜砖讗专 讛诪讬谞讬诐 讘专讻讛 砖诇驻谞讬讛诐 讻诪讜 砖讘讬讗专谞讜 讘诪砖谞转谞讜 讜讗讞专讬讛谉 讘讜专讗 谞驻砖讜转 专讘讜转 讜讻讜', 讜讗讬 讝讜 讛讬讗 讘专讻讛 讗讞转 诪注讬谉 讙' 讗诐 砖诇 诪讬谞讬 诪讝讜谞讜转 诪讘专讱 注诇 讛诪讞讬讛 讜注诇 讛讻诇讻诇讛 讜注诇 转谞讜讘转 讛砖讚讛 讜注诇 讗专抓 讞诪讚讛 讜专讞讘讛 砖讛谞讞诇转 讗转 讗讘讜转讬谞讜 专讞诐 讛' 讗诇讛讬谞讜 注诇 讬砖专讗诇 注诪讱 讜注诇 讬专讜砖诇讬诐 注讬专讱 讜转讘谞讛 讗讜转讛 诪讛专讛 讜讛注诇谞讜 诇转讜讻讛 讜谞讗讻诇 诪驻专讬讛 讜谞砖讘注 诪讟讜讘讛 讜谞讘专讻讱 注诇讬讛 讘拽讚讜砖讛 讜讘讟讛专讛 讘讗"讬 注诇 讛讗专转 讜注诇 讛诪讞讬讛, 讜讬砖 砖诪讜住讬驻讬诐 讘讛 讻讬 讗诇 讟讜讘 讗转讛 讻谞讙讚 讛讟讜讘 讜讛诪讟讬讘 讜讗诐 讛讬讗 砖诇 驻讬专讜转 讝' 讛诪讬谞讬诐 驻讜转讞 讘讛 注诇 讛注抓 讜注诇 驻专讬 讛注抓 讜注诇 讗专抓 讞诪讚讛 讜讻讜', 讜讞讜转诐 讘讗专抓 讬砖专讗诇 注诇 讛讗专抓 讜注诇 驻讬专讜转讬讛 讜讘讞讜爪讛 诇讗专抓 注诇 讛讗专抓 讜注诇 讛驻讬专讜转, 讜诪"诪 讗诐 讘讗讜 驻讬专讜转 砖讘讗专抓 讘讞讜爪讛 诇讗专抓 讬砖 讗讜诪专 砖诪讘专讱 注诇 驻讬专讜转讬讛 讛讜讗讬诇 讜驻讬专讜转讬讛 讛诐 砖讛专讬 诇讗 诪讬讞讜 讘谞住讞 注诇 驻讬专讜转讬讛 讘讞讜爪讛 诇讗专抓 讗诇讗 诪讟注诪讗 讚讗讬谞讛讜 讗讻诇讬 讜讗谞谉 诪讘专讻讬谉 讻诇讜诪专 讜诪讛 诇谞讜 诇讘专讱 注诇 驻讬专讜转讬讛 讗讞专 砖讗讬谉 讗谞讜 讗讜讻诇讬诐 讗讜转诐, 讜讘讝讜 讛讜讗讬诇 讜驻讬专讜转讬讛 讛诐 专讗讜讬 诇讘专讱 讻讱, 讜讻谉 讻转讘讜讛 讙讗讜谞讬 讛专讗砖讜谞讬诐 讜讛讚讘专讬诐 谞专讗讬诐, 讜讬讬谉 谞讞诇拽讜 讘讛 讛驻讜住拽讬诐 讬砖 砖诪讘专讻讬诐 讗讞专讬讜 讘讬谉 讘转讞诇讛 讘讬谉 讘住讜祝 谞讞住 讝讛 讛讗诪讜专 讘驻讬专讜转 讗讞专 砖讛讜讗 驻专讬 讜讗讬谉 讙讜专住讬诐 讘讙诪' 注诇 讛讙驻谉 讜注诇 驻专讬 讛讙驻谉 砖爪专讬讱 讛讜讗 诇讛讝讻讬专 讛讗专抓 讘讞转讬诪讛:



驻讬专砖讜 讛讙讗讜谞讬诐 砖讗诐 讗讻诇 诪讬谞讬 诪讝讜谞讜转 砖诇 讞诪砖转 讛诪讬谞讬诐 讜驻讬专讜转 砖诇 讝' 讛诪讬谞讬诐 诪讘专讱 讗讞专讬讛谉 讘专讻讛 讗讞转 诪注讬谉 讙' 讜讻诇诇 讛讻诇 讘转讜讻讛 驻讜转讞 注诇 讛诪讞讬讛 讜注诇 讛讻诇讻诇讛 讜注诇 讛注抓 讜注诇 驻专讬 讛注抓 讜讞讜转诐 注诇 讛讗专抓 讜注诇 讛诪讞讬讛 讜注诇 讛驻讬专讜转, 讜讗讬谉 诇讞讜砖 诇讞转讬诪讛 讘砖转讬诐 砖驻讬' 讛讚讘专讬诐 注诇 讛讗专抓 讛诪讜爪讬讗讛 诪讞讬讛 讜驻讬专讜转, 讜讛讜讗 砖砖讗诇讜 讘讙诪' 诪讞转诐 诪讗讬 讞转讬诐 讻诇讜诪专 讗诐 讬讞转讜诐 讘讗专抓 砖讛讜讗 住诪讜讱 诇讞转讬诪讛 讜注诇 讗讜转讜 讚讘专 砖讛讜讗 讗讜讻诇 讗诐 讬砖 讻讗谉 诪砖讜诐 讞转讬诪讛 讘砖转讬诐, 讜拽讗诪专 讘专"讞 讗诪专 专讘 砖讞讜转诐 诪拽讚砖 讬砖专讗诇 讜专讗砖讬 讞讚砖讬诐 讜诇讗 讞砖砖 诇讞转讬诪讛 讘砖转讬诐 砖讻讱 驻讬专讜砖讜 诪拽讚砖 讬砖专讗诇 砖讛诐 诪拽讚砖讬诐 讗转 讛讞讚砖讬诐 讛讗 诪讗讬, 讜讛注诇讜 讘讜 讙诐 讻谉 砖讗讬谉 讘讜 诪砖讜诐 讞转讬诪讛 讘砖转讬诐 讜讻谉 讻转讘讜 砖讗诐 砖转讛 注诪讛诐 讬讬讜 讻讜诇诇讜 注诪讛诐 讜讗讜诪专 注诇 讛诪讞讬讛 讜注诇 讛讻诇讻诇讛 讜注诇 讛注抓 讜注诇 驻专讬 讛注抓 讜注诇 驻专讬 讛讙驻谉 讜讻诇 讘讞转讬诪讛 诇讚注转 讛诪驻专砖讬谉 诇注谞讬谉 讘专讻讛 讝讜 讘讬谉 讬讬谉 诇砖讗专 驻讬专讜转 讗讘诇 讗诐 讗讻诇 讘砖专 讜砖转讛 讬讬谉 诪讘专讱 讘住讜祝 注诇 讝讛 讘驻谞讬 注爪诪讜 讜注诇 讝讛 讘驻谞讬 注爪诪讜, 讗讻诇 驻讬专讜转 砖诇 讝' 讛诪讬谞讬诐 讜砖诇 砖讗专 诪讬谞讬诐 讻讙讜谉 转讗谞讬诐 讜转驻讜讞讬诐 诪讘专讱 诪注讬谉 讙' 注诇 讛转讗谞讬诐 讜讗讬谉 爪专讬讱 诇讘专讱 注诇 讛转驻讜讞讬诐 讗讞专讬讛诐 讘驻谞讬 注爪诪诐, 讜讘转诇诪讜讚 讛诪注专讘 砖讘砖讘转 讜讬讜"讟 讜讘专"讞 诪讝讻讬专 讘讘专讻讛 讝讜 诪注讬谉 讛诪讗讜专注 专"诇 讻砖讗讜诪专 讜讛注诇谞讜 诇转讜讻讛 讗诐 砖讘转 讛讜讗 讬讗诪专 讜谞讞诪谞讜 讘砖讘转 拽讚砖讱 讜讗诐 讬讜"讟 讛讜讗 讜砖诪讞谞讜 讘诪讜注讚讬 拽讚砖讱 讜讗诐 专"讞 讗讜诪专 讜讛注诇讛 讝讻专讜谞谞讜 诇驻谞讬讱 讘专讗砖讬 讞讚砖谞讜, 讜诪"诪 讙讚讜诇讬 讛诪驻专砖讬诐 讗诪专讜 砖诇讗 谞讗诪专 讚讬谉 讝讛 讗诇讗 讘诪讬 砖拽讜讘注 住注讜讚转讜 注诇讬讛谉 讗讘诇 讗诐 拽讘注 注诇 讛诇讞诐 讛讜讗讬诇 讜讘专讱 讘专讻转 讛诪讝讜谉 讜讛讝讻讬专 砖讜讘 讗讬谞讜 爪专讬讱:





转讜住驻讜转 专讗"砖

诪讘专讱 注诇 讛诪诇讬讞. 讗注"讙 讚讗砖诪注讬谞谉 讚驻转 驻讜讟专 驻专驻专转 讗讬爪讟专讬讱 诇讗砖诪注讬谞谉 讚讗驻讬诇讜 驻转 驻注诪讬诐 砖讛讬讗 讟驻诇讛:



讘讗讜讻诇讬 驻讬专讜转 讙讬谞讜住专. 讜爪专讬讱 诇讗讻讜诇 注诪讛诐 讚讘专 诪诇讬讞 讻讚讗诪专讬谞谉 诇拽诪谉 砖讛讬讜 谞讜转谞讬谉 诇拽爪爪讬 转讗谞讬诐 讜讗讜转讜 诪诇讬讞 讗驻砖专 诇讗讜讻诇讜 讘诇讗 驻转 讛讬诇讻讱 讛讜讬 诪诇讬讞 注讬拽专 讜驻转 讟驻讬诇讛 讻讱 驻专"讞:



讝讬讜谞讗 住"讚. 讜讛讗 讗诪专讬谞谉 讘专讬砖 驻专拽讬谉 [讚祝 诇"讛:] 讚讻诇 诪讬诇讬 讝讬讬谉 讞讜抓 诪诪讬诐 讜诪诇讞:



讜专讘谞谉 讗专抓 讛驻住讬拽 讛注谞讬谉. 驻专砖"讬 讜诇讗 拽讗讬 讜讘专讻转 讗诇讗 讗诇讞诐 讚住诪讬讱 诇讬讛 [讜讻转讘 讛"专 讬讜谞讛 讚讘专讻讛] 讗讞转 诪注讬谉 讙' 诪讚专讘谞谉 讛讬讗 讜讛讘讬讗 专讗讬讛 诪讚讗诪专讬谞谉 诇注讬诇 砖讗诐 讘专讱 注诇 讛转诪专讬诐 讘专讻转 讛讝谉 讘诪拽讜诐 讘专讻讛 诪注讬谉 讙' 砖讬爪讗 讚转诪专讬 谞诪讬 诪讬讝谉 讝讬讬谞讬 讜讗讬 讘专讻讛 讗讞转 诪注讬谉 讙' 讚讗讜专讬讬转讗 讛讬讗讱 讬爪讗 讘讘专讻讛 讗讞转. 讜拽砖讛 诇讬 讚讘专讬砖 驻专拽讬谉 诪砖诪注 讚讛讜讬讗 讚讗讜专讬讬转讗 讚拽讗诪专 讬诇讬祝 诪讝' 讛诪讬谞讬谉 诪讛 讝' 讛诪讬谞讬谉 讚讘专 砖谞讛谞讛 讜讟注讜谉 讘专讻讛 讜谞专讗讛 诇驻专砖 讗专抓 讛驻住讬拽 讛注谞讬谉 砖讗讬谉 爪专讬讱 诇讘专讱 讙' 讘专讻讜转 讗专讜讻讜转 砖诪讝讻讬专讬谉 讘讛诐 讛讗专抓 讜讛诪讝讜谉 讻讚讚专砖 诇拽诪谉 讛讗专抓 讝讜 讘专讻转 讛讗专抓 讗讘诇 诇注讜诇诐 讜讘专讻转 拽讗讬 注诇 讻诇 讝' 讛诪讬谞讬谉. 讜讛讗 讚讗诪专讬谞谉 诇注讬诇 砖讗诐 讘专讱 注诇 讛转诪专讬诐 讘专讻转 讛讝谉 讬爪讗 专"诇 砖讗讬谉 爪"诇 注诇 讛注抓 讜注诇 驻专讬 讛注抓 砖讛讜讗 讻谞讙讚 讘专讻讛 专讗砖讜谞讛 讗讘诇 讬讗诪专 注诇 讗专抓 讟讜讘讛 讜专讞讘讛 讜讬讙诪讜专:



讛讛讜讗 [诪讘注讬 诇讬讛] 诇诪注讜讟讬 讛讻讜住住 讗转 讛讞讟讛. 讜讚讜拽讗 讻讜住住 讗转 讛讞讟讛 讗讘诇 注诇 讚讬讬住讗 讜诪注砖讛 拽讚讬专讛 住讜讘专 专"讙 砖诪讘专讻讬谉 讙' 讘专讻讜转 讻讚讗诪专 诇注讬诇 讻诇 砖讛讜讗 诪讬谉 讚讙谉 讜诇讗 讗驻讗讜 驻转 专"讙 讗讜诪专 砖诇砖 讘专讻讜转 讜讗注"讙 讚讻转讬讘 诇讞诐 讻讬讜谉 讚诪注砖讛 拽讚专讛 诪讬讝谉 讝讬讬谞讬 讘讻诇诇 诇讞诐 讛讜讗 讜诇讗 讙专注 诪转讗谞讬诐 讜注谞讘讬诐:



讗诪专 专' 讬讛讜砖注 讘谉 诇讜讬 讻诇 砖讛讜讗 诪讝' 讛诪讬谞讬谉 讜讻讜'. 转讬诪讗 诪讗讬 讗转讗 诇讗砖诪讜注讬谞谉 诪转谞讬转讬谉 讛讬讗 讗讻诇 转讗谞讬诐 讜注谞讘讬诐. 讜砖诪讗 讘砖讘讬诇 砖诇讗 讛讝讻讬专 讗诇讗 转讗谞讬诐 讜注谞讘讬诐 拽讗诪专 专讬讘"诇 讻诇 砖讛讜讗 诪讝' 讛诪讬谞讬诐:



注诇 讞诪砖转 讛诪讬谞讬谉 注诇 讛诪讞讬讛 讜注诇 讛讻诇讻诇讛 [讜讻讜'] (讜讗讜诪'). 讘讬专讜砖诇诪讬 诪砖诪注 砖爪专讬讱 诇讛讝讻讬专 讘讜 诪注讬谉 讛诪讗讜专注 讘砖讘转讜转 讜讘讬诪讬诐 讟讜讘讬诐 讜讘专讗砖讬 讞讚砖讬诐 讚讙专住讬' 讘讬专讜砖诇诪讬 诪讛讜 诇讛讝讻讬专 讘讛 诪注讬谉 讛诪讗讜专注 [讗诪专 专' 讘讗 讘专 讝讘讚讗 专' 讝注讬专讗 讛讜讛 诪讝讻讬专 讘讛谉 诪注讬谉 讛诪讗讜专注] 讜讛讜讗讬诇 讜讞砖 诇讬讛 专' 讝注讬专讗 爪专讬讻讬谉 讗谞谉 诇诪讬讞砖 讜拽讜讚诐 砖讬讗诪专 讻讬 讗转讛 讟讜讘 讜诪讟讬讘 诇讻诇 讬讗诪专 讘砖讘转 谞讞诪谞讜 讘讬讜诐 讛诪谞讜讞 讛讝讛 讜讘讬诪讬诐 讟讜讘讬诐 [讜专"讞] 讬讗诪专 讝讻专谞讜 诇讟讜讘讛 讘讬讜诐 驻诇讜谞讬 讝讛.



讻转讘 专"讞 讛讬讻讗 讚讗讻诇 转讗谞讬诐 讜诪讬谞讬 诪讝讜谞讜转 讜砖转讛 讬讬谉 砖讬讻诇讜诇 讛讻诇 讬讞讚 讜讬讗诪专 注诇 讛诪讞讬讛 讜注诇 讛讻诇讻诇讛 讜注诇 讛讙驻谉 讜注诇 驻专讬 讛讙驻谉 讜注诇 讛注抓 讜注诇 驻专讬 讛注抓 讜注诇 转谞讜讘转 讛砖讚讛 讜讞讜转诐 注诇 讛讗专抓 讜注诇 讛诪讞讬讛 讜注诇 驻专讬 讛讙驻谉 讜注诇 讛驻讬专讜转 讜诇讗 讛讜讬 讞转讬诪讛 讘砖转讬诐 砖讛讗专抓 讛讬讗 讛诪讜爪讬讗讛 讛诪讞讬讛 讜讛驻讬专讜转 讜讛讬讬谉. 讜讛讬讻讗 砖讗讻诇 驻讬专讜转 诪讝' 讛诪讬谞讬谉 讜转驻讜讞讬谉 讗讬谉 爪专讬讱 诇讘专讱 讘讜专讗 谞驻砖讜转 注诇 讛转驻讜讞讬诐 诪驻谞讬 砖讙诐 讝讛 驻专讬 讛注抓 讛诐 讗讘诇 讗诐 讗讻诇 讘砖专 讜砖转讛 讬讬谉 讗讜 讗讻诇 诪讝' 讛诪讬谞讬谉 爪专讬讱 诇讘专讱 注诇 讝讛 讘驻谞讬 注爪诪讜:



注诇 讛讗专抓 讜注诇 讛驻讬专讜转. [讜讻谉 注诇 讛讬讬谉 讞讜转诐 注诇 讛讗专抓 讜注诇 驻专讬 讛讙驻谉], 讬砖 砖讞讜转诪讬谉 注诇 讛讬讬谉 注诇 讛讙驻谉 讜注诇 驻专讬 讛讙驻谉 讜诇讗 谞专讗讛 诇讬 讻讬 注诇 讛讗专抓 爪专讬讱 诇讛讝讻讬专 讻诪讜 砖讗讜诪专 注诇 讛讗专抓 讜注诇 讛诪讞讬讛 注诇 讛讗专抓 讜注诇 讛驻讬专讜转 [讛"讛 谞诪讬 砖讘讬讬谉 爪"诇 注诇 讛讗专抓 砖讗讬谉 讘讬谞讬讛诐 砖讬谞讜讬 讗诇讗 砖讘讬讬谉 讻砖诪讝讻讬专 砖诐 驻专讬 爪"诇 砖诐 驻专讟讬] 讜讻诪讜 砖讘转讞诇讛 讬砖 诇讜 讘专讻讛 驻专讟讬转 讬讜转专 诪砖讗专 驻专讬 讛注抓 讙诐 讘讗讞专讜谞讛 爪专讬讱 诇驻专讟 讗讜转讜 讜诇讜诪专 注诇 讛讗专抓 讜注诇 讗 驻专讬 讛讙驻谉):



讗诇讗 讗讬驻讜讱 专讘 讞住讚讗 讗诪专 注诇 讛讗专抓 讜注诇 讛驻讬专讜转 讜专' 讬讜讞谞谉 讗诪专 注诇 讛讗专抓 讜注诇 驻讬专讜转讬讛. 专"转 专讙讬诇 诇驻专砖 讘讻诇 诪拽讜诐 砖讗讜诪专 讛讗 诇谉 讜讛讗 诇讛讜 砖讛讗诪讜专讗 砖诇 讗"讬 讛讬讛 诪讚讘专 诇转诇诪讬讚讬诐 砖讘讘讘诇 讛诇讜诪讚讬诐 诇驻谞讬讜. 讜拽砖讛 诇驻讬专讜砖讜 诪讛讻讗 讜砖诪讗 拽讬诐 诇讬讛 砖讘讗讜转讜 砖注讛 诇讗 讛讬讜 转诇诪讬讚讬诐 诪讗专抓 讗讞专转 诇驻谞讬讛诐. 讗讜 砖诪讗 诇注谞讬谉 讘专讻讜转 讚讘专 砖谞讜讛讙 转讚讬专 讛讬讛 爪"诇 讻诪谞讛讙 讗讜转讛 讛讗专抓 砖诇讗 讬讟注讜 转诇诪讬讚讬 讗讜转讛 讛讗专抓





诪讛专砖"讗 - 讞讬讚讜砖讬 讛诇讻讜转

讘讚"讛 注诇 讛注抓 讜注诇 讻讜' 讚诇讗 诪讘专讻讬谉 注诇 讛注抓 讗诇讗 讘住转诪讗 注诇 讛讗专抓 讜注诇 讛驻讬专讜转 讘讬讬谉 谞诪讬 讗讬谉 诇砖谞讜转 讻讜' 注讻"诇 诪讚讘专讬 讛专讬"祝 讚讗讬谉 诇砖谞讜转 讘注诇 讛讗专抓 讗讘诇 讗讜诪专讬诐 讜注诇 驻专讬 讛讙驻谉 讜注"砖 讘专讘讬谞讜 讬讜谞讛 讗讘诇 讘住讜祝 讚讘专讬讛诐 谞专讗讛 讚讗讬谉 诇砖谞讜转 讻诇诇 讜讗讜诪专讬诐 讘讬讬谉 讙"讻 注诇 讛讗专抓 讜注诇 讛驻讬专讜转 讜拽"诇:


讘讚"讛 讗讬谞讛讜 诪讬讻诇 讻讜' 讻讬 讻讱 驻讬专砖 专"转 讙讘讬 诇注讜诇诐 讬砖讗 讻讜' 注讻"诇 讛讱 诪讬诇转讗 讘驻"拽 讚拽讚讜砖讬谉 讜注"砖 讘转讜住' 驻讬' 专"转 讜讛拽讜砖讬讗 诪讛讻讗 讜注讬拽专 讛转讬专讜抓 诇专讘 讞住讚讗 注"砖 讘转讜住':





诪讛专砖"讗 - 讞讬讚讜砖讬 讗讙讚讜转

讚诇讗 讟注讬诐 诪讝讜谞讗 讻讜'. 讛驻讬专讜转 诪转讜拽讬谉 讜讗讬谞谉 住讜注讚讬谉 讻驻讬专砖"讬 讜注讚"讝 讬砖 诇驻专砖 转诇讜谞转 讛诪专讙诇讬诐 讘讗"讬 砖讛讘讬讗讜 驻讬专讜转 讟讜讘讬诐 诪诪谞讛 注"驻 诪"砖 讘讞讬讚讜砖谞讜 讘诪住讻转 住讜讟讛 驻专拽 讗"谞 砖讛讬讛 转诇讜谞转诐 砖讗讬谉 讘讗"讬 专拽 驻讬专讜转 诪转讜拽讬谉 讜讗讬谉 讘讛诐 讞讬讬 谞驻砖 讜讝"砖 讝讘转 讞诇讘 讜讚讘砖 讛讬讗 讜讝讛 驻专讬讛 专"诇 砖讛谉 诪转讜拽讬谉 讻讚讘砖 讛讝讛 讗讘诇 讗讬谉 讘讛谉 讞讬讬 谞驻砖 砖讗讬谉 住讜注讚讬谉 讜讗讚专讘讛 诪讞诇讬砖讬谉 诪讞诪转 讛诪转讬拽讜转 讜讘注讜 诪诇讞 诇讛砖讬讘 诇讘 讻诪"砖 讛转讜住' 讜拽"诇: 


住'  专讘讜讗 住驻诇讬 讟专讬转 诇拽讜爪爪讬 转讗谞讬诐 讻讜'. 砖讬讬讱 诇讚诇注讬诇 讚讟专讬转 讝讛 讛讜讗 讚讘专 讛诪诇讜讞 诇讛砖讬讘 诇讘 讛拽讜爪爪讬 转讗谞讬诐 砖谞讞诇砖 诇讘诐 诪转讜讱 诪转讬拽讜转 讛驻讬专讜转 讻谉 谞专讗讛 诪讚讘专讬 讛注专讜讱 讘注专讱 住驻诇 注"砖: 


注讬专  讗讞转 讛讬转讛 讘讗"讬 讜讙讜驻谞讬转 砖诪讛 砖讛讬讜 讘讛 砖诪讜谞讬诐 讝讜讙讜转 讻讛谞讬诐 讻讜'. 砖讛讬讜 诪讚拽讚拽讬诐 讻"讻 讘讬讞讜住 砖讻讛谉 讬砖讗 讻讛谞转 讻讚讗诪专讬' 驻' 讗诇讜 注讜讘专讬谉 (驻住讞讬诐 诪讟.) 讘转 讻讛谉 诇讬砖专讗诇 讗讬谉 讝讜讜讙谉 注讜诇讛 讬驻讛 讜讗驻砖专 砖诇讻讱 谞拽专讗 讛注讬专 讙讜驻谞讬转 注"砖 讗砖转讱 讻讙驻谉 驻讜专讬讛 讜讙讜' 讻注谞讘讬 讛讙驻谉 讘注谞讘讬 讛讙驻谉:





讞讻诪转 砖诇诪讛

讙诪专讗 诇讗 讛讜讛 诪讞讝讬拽 讻讜' 诇讛讜 诇讻讜诇讛讜 讜诪砖转讘注 讻讜' 诪讜专讬讚讬谉 诪诪谞讜 讻讜' 讜讞住专讜谞谉 注诇 讻诇 诪讛     砖讘专讗转 讻讜' 诇讗 讘诪住讻谞讜转 转讗讻诇 讘讛 诇讞诐 讜讻转讬讘 讻讜' 讗诪专 诇讬讛 讚讛' 讛诪讬谞讬诐 注诇 讛诪讞讬讛 讜注诇 讛讻诇讻诇讛 讜注诇 转谞讜讘转 讻讜' 讜砖诪讞谞讜 讘讘谞讬谞讛 讻讬 讗转讛 讟讜讘 讜诪讟讬讘 诇讻诇 讜讞讜转诐 注诇 讛讗专谉 讜注诇 讛诪讞讬讛 诪讞转诐 讘诪讗讬 讞转讬诐 讻讜' 讻爪"诇 讜谞"讘 住"讗:


砖诐 注诇 讛讗专抓 讻讜' 讜注诇 讻讜' 谞"讘 住"讗 讚驻专讬 注诇 讛注抓 讜注诇 驻专讬 讛注抓 讚讞诪专讗 注诇 讛讙驻谉 讜注诇 驻专讬 讛讙驻谉:


专砖"讬 讗讞专 讚"讛 讗驻讬诇讜 讗讻诇 讻讜' 讻爪"诇:


讚"讛 讜讞住专讜谞谉 讻诇 爪专讻讬 住讬驻讜拽谉 讜讛住"讚 讜砖诐 谞专砖诐 讙诪专讗 讜讗讞"讻 谞诪讞拽:


讚"讛 讚注抓 讻讜' 爪"诇 讗驻专讬 讚注抓:


转讜住' 讘讚"讛 注诇 讛注抓 讻讜' 注诇 讛砖讚讛 谞诪讞拽 讜谞"讘 讘讻诇 讛谞讜住讞讗讜转 讗讬谞讜:





专砖"砖

讙诪专讗 讗讬诇谉 讗讞讚 讻讜' 诪' 住讗讛 讙讜讝诇讜转 诪讙' 讘专讬讻讜转. 谞诇"驻 诪诇砖讜谉 讗讬诇谉 砖谞注拽专 讜讘讜 讘专讬讻讛 (驻"讗 讚注专诇讛 诪"讛) 讜专"诇 讚讘讛讗讬诇谉 讛讬讛 讻诪讛 讘专讬讻讜转. 讜诪讻诇 讙' 诪讛谉 讛讬讜 诪讜专讬讚讬谉 诪' 住讗讛 讙讜讝诇讜转 讜驻讬专砖"讬 讚讞讜拽:



砖诐 讜讗注"讙 讚讗讬谞讛讬 讛讜讜 讻讛谞转讗. 讻爪"诇:



驻讬专讜转 讙谞讜住专. 谞专讗讛 诇讛讚讬讗 砖诪驻专砖 讚讛诪诇讬讞 讛讜讗 诪驻讬专讜转 讙谞讜住专 讜讻"谞 砖驻讬' 转专"讬 注诪"讗 住讬' 专讬"讘 住拽"讘 讜讘讝讛 砖讜讘 诇讗 讬拽砖讛 拽讜砖讬讬转 讛转讜住' 讜谞讚讞讜 讙"讻 讚讘专讬 讛转讜专"注 讘诪砖"讻 讘专讘讜讬 讚讝讛"讻 注"砖:



[转讚"讛 专"注. 讜诇"讚 诇讛讛讬讗 讻讜'. 讜诇驻注谞"讚 讚专"注 诇讗 注讘讬讚 砖诐 讻讚注转讬讛 诪砖讜诐 讚专讘讬诐 驻诇讬讙讬 注诇讬讛 讜讻诪讜 砖讛砖讬讘 砖诐 诇专"讙 讜注诪砖"讻 砖诐:



转讜住' 讚"讛 注诇. 诪砖讜诐 讞讘讬讘讜转讬讛. 谞"诇 讚爪"诇 讞砖讬讘讜转讬讛] :



讘讗"讚 讜讬砖 讞讜转诪讬谉 注诇 讛讙驻谉 讜注驻讛"讙. 谞专讗讛 讚爪"诇 注诇 讛讗专抓 讜注驻讛"讙 注讬' 转专"讬:



讘诪砖谞讛 讗讻诇 转讗谞讬诐 注谞讘讬诐 讜专诪讜谞讬诐. 讻"讛 讛讙讬' 讘诪砖谞讬讜转 讜注"砖 讘转讜讬"讟 讜谞注诇诐 诪讻"转 拽专讗 诪驻讜专砖 讜转讗谞讛 讜讙驻谉 讜专诪讜谉 (讘诪讚讘专 讻壮:讛壮):





讛讙讛讜转 讬注讘"抓

讙诪' 讗状诇 讗讘讬讬 诇专"讚 诪讗讬 谞讬讛讜 讘专讻讛 讗' 诪注讬谉 砖诇砖. 谞"讘 讗驻砖专 注讚讬讬谉 讬诇讚 讛讬讛 讻砖砖讗诇 讝讗转:





讘谉 讬讛讜讬讚注

注执讬专 讗址讞址转 讛指讬职转指讛 诇讜止 诇职讬址谞旨址讗讬 讛址诪旨侄诇侄讱职 讘旨职讛址专 讛址诪旨侄诇侄讱职, 砖讈侄讛指讬讜旨 诪讜止爪执讬讗执讬谉 诪执诪旨侄谞旨指讛 砖讈执砖旨讈执讬诐 专执讘旨讜止讗 住执驻职诇值讬 讟指专执讬转 诇职拽讜止爪职爪值讬 转旨职讗值谞执讬诐, 诪值注侄专侄讘 砖讈址讘旨指转 诇职注侄专侄讘 砖讈址讘旨指转. 讗驻砖专 讚讘专讜 讻讗谉 诇砖讜谉 讙讜讝诪讗, 讜讻诇 诪讙诪转诐 诇讛讝讻讬专 诪住驻专 讝讛 讘砖讘讬诇 讛住讜讚 讛谞专诪讝 讘讚讘专讬 讗讙讚讛 讝讜, 讘专诐 诪讛 砖讗诪专 注执讬专 讗址讞址转 讛指讬职转指讛 讘旨职讗侄专侄抓 讬执砖讉职专指讗值诇 讜职'讙讜旨驻职谞执讬转' 砖讈职诪指讛旨, 砖讈侄讛指讬讜旨 讘旨指讛旨 砖讈职诪讜止谞执讬诐 讝讜旨讙讜止转 讗址讞执讬诐 讻旨止讛植谞执讬诐 谞职砖讉讜旨讗执讬谉 诇执砖讈职诪讜止谞执讬诐 讝讜旨讙讜止转 讗植讞指讬讜止转 讻旨止讛植谞讜止转, 讗讬谉 讝讛 诇砖讜谉 讙讜讝诪讗, 讗诇讗 讻讱 讛讬讛 诪诪砖. 讜讘讝讛 讬转讜专抓 讘住"讚 讚拽讚讜拽 讗讞专 诇诪讗讬 讗爪讟专讬讱 诇讜诪专 讜职'讙讜旨驻职谞执讬转' 砖讈职诪指讛旨, 讜讛诇讗 讘讗讜转讛 注执讬专 砖讛讬讛 诇职讬址谞旨址讗讬 讛址诪旨侄诇侄讱职 讘旨职讛址专 讛址诪旨侄诇侄讱职 诇讗 讗砖诪注讬谞谉 砖诪讛 砖诇 注执讬专? 讗讱 讘讝讛 谞讬讞讗 讜讛讜讗, 讚讗讬讻讗 讘注讬专讜讘讬谉 (讚祝 住讙.) 转诇诪讬讚 讛讬讛 诇讜 诇专' 讗诇讬注讝专 砖讛讜专讛 讛诇讻讛 讘驻谞讬 专' 讗诇讬注讝专 专讘讜 讜讗诪专 诇讗讬诪讗 砖诇讜诐 讗砖转讜 转诪讛谞讬 讗诐 讬讜爪讬讗 砖谞转讜! 讜讻谉 讛讬讛 诇讜! 讗诪专 诇讜 谞讘讬讗 讗转讛? 讗诪专 诇讜 诇讗讜 讗诇讗 讻讱 诪拽讜讘诇谞讬 讛诪讜专讛 讘驻谞讬 专讘讜 讞讬讬讘 诪讬转讛! 讜讗诪专 专讘讛 讘专 讘专 讞谞讛 讗讜转讜 转诇诪讬讚 讬讛讜讚讛 讘谉 讙讜专讬讛 砖诪讜, 讜诪拽砖讬 讘讙诪专讗 砖诪讜 讜砖诐 讗讘讬讜 诇诪讛 诇讬? 讜诪转专抓 砖诇讗 讬讗诪专 诪砖诇 讛讬讛, 注讬讬谉 砖诐.
谞诪爪讗 诇驻注诪讬诐 讗讜诪专 讛砖"住 诪注砖讛 砖讛讬讛 讜诇讗 讛讬讛 诪诪砖 讗诇讗 谞拽讬讟 诇讛 注诇 讚专讱 讛诪砖诇, 讜专拽 讗诐 讬讜住讬祝 讘注诇 讛诪讗诪专 诇讜诪专 讚讘专讬诐 砖讗讬谞诐 爪专讬讻讬诐 讻讛讱 讚诪讝讻讬专 砖诪讜 讜砖诐 讗讘讬讜, 讗讝 谞讚注 讚讛讬讛 诪诪砖 讜诇讗 讚专讱 诪砖诇, 讜诇讻谉 讘讗讜转讛 注讬专 砖讗诪专 诪讜爪讗讬谉 诪诪谞讛 砖讈执砖旨讈执讬诐 专执讘旨讜止讗 住执驻职诇值讬 讟指专执讬转, 讻讬讜谉 讚诇讗 讛讬讛 讛讻讬 诪诪砖 讗诇讗 讻讬讜谉 讘讝讛 讛诪住驻专 注诇 讚专讱 讛诪砖诇, 诇讻讱 诇讗 讛讝讻讬专 砖诪讛, 讗讱 讚砖诪讜谞讬诐 讝讜讙讜转 讘讗 诇讛讜讚讬注谞讜 讚讛讜讛 讛讻讬 诪诪砖 讜诇讗 谞拽讬讟 注诇 讚专讱 讛诪砖诇, 诇讻讱 讛讜讚讬注 讗讜转谞讜 砖诪讛, 砖讗诪专 讜职'讙讜旨驻职谞执讬转' 砖讈职诪指讛旨, 注诇 讚专讱 诪讛 砖讗诪专讜 讘讙诪专讗 讚注讬专讜讘讬谉 讘讬讛讜讚讛 讘谉 讙讜专讬讗.



讜旨讘指讚职拽讜旨 专址讘旨指谞指谉 诪执住旨讜旨专指讗 讜职注址讚 谞职讛址专职讚旨职注指讗, 讜职诇指讗 讗址砖讈职讻旨职讞讜旨. 讚讘专 讝讛 讬驻诇讗 诪讛 讛讻专讬讞 讛讬讛 诇讛诐, 讜诪讛 讛讟注诐 讗砖专 诇讞抓 讗转 专讘谞谉 诇讘讚讜拽 讚诪讗讬 谞驻拽讗 诇谉, 讜诪讛 诇诪讚谞讜 诪讘讚讬拽讛 讝讜 讚谞讞转讬 专讘谞谉 诇诪讟专讞 讻讜诇讬 讛讗讬? 讜谞专讗讛 诇讬 讘住"讚 讻讬 讛谉 讗诪转 讚诪讚讬谞讗 讗讬谉 讞砖砖 诪讝讛 砖讬讛讬讜 讘' 讗讞讬诐 谞讜砖讗讬诐 讘' 讗讞讬讜转, 诪讻诇 诪拽讜诐 诪爪讬谞讜 讚专讘讬谞讜 讬讛讜讚讗 讛讞住讬讚 讝"诇 讘爪讜讜讗讜转讬讜 讛讝讛讬专 砖诇讗 诇讬砖讗 讘' 讗讞讬诐 砖转讬 讗讞讬讜转 讚讗讬谉 讝讜讜讙诐 注讜诇讛 讬驻讛, 讜讗讜诪专讬诐 讛讟注诐 诪砖讜诐 讚讘讝讛 诪转讘讟诇 诪爪讜转 讬讘讜诐, 讗讜 讬转讻谉 讬砖 讟注诐 讗讞专 讻诪讜住. 讜谞专讗讛 讻讬 讘讬诪讬 讛讙诪专讗 讛讬讛 讞讻诪讬诐 讘注诇讬 砖诐 讜拽讘诇讛 砖讛讬讜 讙诐 讻谉 诪驻拽驻拽讬谉 讘讚讘专 讝讛, 诇讜诪专 讻诪讜 砖讻转讘 专讘讬谞讜 讬讛讜讚讛 讞住讬讚 砖讗讬谉 讛讝讜讙 注讜诇讛 讬驻讛, 讜诇讻讱 讘讗 专讘讬 讬爪讞拽 讜讛注讬讚 砖讈侄注执讬专 讗址讞址转 讛指讬职转指讛 讘旨职讗侄专侄抓 讬执砖讉职专指讗值诇 讜职'讙讜旨驻职谞执讬转' 砖讈职诪指讛旨, 砖讈侄讛指讬讜旨 讘旨指讛旨 砖讈职诪讜止谞执讬诐 讝讜旨讙讜止转 讗址讞执讬诐 讻旨止讛植谞执讬诐 讜讻讜', 讜讻讜谞转讜 讘讝讛 诇住转讜专 讞砖砖讛 讛谞讝讻专转, 讚讛讗 诪爪讬谞讜 砖讛讝讜讙 注诇讛 讬驻讛 讘砖诪谞讬诐 讘讝诪谉 讗讞讚, 讗讱 讛讜讗讬诇 讜讛讬讛 讝讛 讘讗专抓 讬砖专讗诇 讗讬讻讗 诇诪转诇讬 讘讝讻讜转 讗专抓 讬砖专讗诇, 讜诇注讜诇诐 讘讞讜抓 诇讗专抓 讗讬讻讗 诇诪讬讞砖, 诇讻讱 讬砖讘讜 讞讻诪讬诐 讘讞讜抓 诇讗专抓 讜讘讚拽讜 讻讚讬 诇讘专专 讘讝讛 诇讘讟诇 讛讞砖砖讛 诇讙诪专讬, 讜诇讗 诪爪讗讜 讘讬诪讬讛诐 讘讞讜抓 诇讗专抓 讗诇讗 专拽 讝讜讜讙 讗讞讚 砖诇 讘谞讜转 专' 讞住讚讗 砖谞砖讗讜 诇砖谞讬 讗讞讬诐, 讜讛诪讛 专讗讜 砖讗讬谉 讛讝讜讜讙 注诇讛 讬驻讛, 讻讬 专诪讬 讘专 讞诪讗 谞驻讟专 讜谞转讗诇诪谞讛 讗砖转讜 讜谞砖讗讛 专讘讗, 讗诐 讻谉 讘讞讜抓 诇讗专抓 谞转讘专专 诇讛驻讱, 讗讱 注讚讬讬谉 诇讗 讬砖 住诪讱 注诇 讘讬专讜专 讝讛, 讬注谉 讻讬 讛讘注诇讬诐 讛讬讜 讬砖专讗诇讬诐 讜讛讘谞讜转 讻讛谞讜转, 讜讗讬讻讗 诇诪转诇讬 诪砖讜诐 讚讻讛谞讬转 砖谞砖讗转 诇讬砖专讗诇 讗讬谉 讝讜讜讙诐 注讜诇讛 讬驻讛.





讘谞讬讛讜

讟指讘指讗 讘旨值讬注植转指讗 诪职讙讜旨诇职讙旨职诇指转指讗 诪执砖旨讈执讬转旨指讗 诪址讟职讜执讬转指讗, 诪值讗址专职讘旨址注 诪职讘讜旨砖讈址诇职转旨指讗. 谞"诇 讘住"讚 讚专讱 专诪讝, 讘旨值讬注植转指讗 诪职讙讜旨诇职讙旨职诇指转指讗 专诪讝 诇住讜讚讜转 讛转讜专讛, 讻讬 讞诇拽 讛住讜讚 讬转讬讬讞住 诇讙讜诇讙讜诇转, 砖砖诐 诪讜讞讬谉 讞讘"讚 [讞讻诪讛, 讘讬谞讛, 讚注转] 讜讛讜讗 专讗砖 诇讻诇 讛诇诪讜讚讬诐.
讙诐 讬讚讜注 讚讞诇拽 讛住讜讚 专诪讜讝 讘讗讜转 讬' 讚砖诪讗 拽讚讬砖讗, 讜讻转讘转讬 讘诪拽讜诐 讗讞专 讘住"讚, 讬' 讘诪讬诇讜讗讛 讬讜"讚, 讗讜转 讛驻砖讜讟 砖诇 讬讜"讚 专讜诪讝 注诇 讞诇拽 讛住讜讚, 讜讗讜转 讜' 讘诪讬诇讜讬 讬讜"讚 专讜诪讝 诇讞诇拽 讛注讬讜谉 讜讛住讘专讗 砖诇 讞诇拽 讛谞讙诇讛 砖诇 讛转讜专讛, 讻讬 讘讞诇拽 讛谞讙诇讛 讬砖 砖谞讬 诇讬诪讜讚讬诐, 讗讞讚 讛讜讗 讛注讬讜谉 讜讛住讘专讗 砖爪专讬讱 诇诇讜诪讚讜 讘砖砖转 讬诪讬 讛讞讜诇 讜讛讜讗 讘砖砖讛 住讚专讬 诪砖谞讛. 讜讗讜转 讚' 砖诇 诪讬诇讜讬 讬讜"讚 讛讜讗 专诪讝 诇诇讬诪讜讚 讛讙专住讗 砖讘讞诇拽 讛谞讙诇讛 砖诇 讛转讜专讛, 讜讛讜讗 讗专讘注 讗诪讜转 砖诇 讛诇讻讛 砖讬砖 诇讛拽讘"讛 讘注讜诇诪讜, 讻诪"砖 专讝"诇 (讘专讻讜转 讞.) 讜讛住讘专讗 讝讛 谞拽专讗 讗值砖讈, 砖爪专讬讱 诇讛转诇讛讘 讘讜 讜诇讛诇讞诐 讘讜, 讜诇讬诪讜讚 讛讙专住讗 谞诪砖诇 诇职诪址讬执诐 砖讛讜讗 谞讞 讻诪讬诐.
讜讘讝讛 讬讜讘谉 讘住"讚, 讟指讘指讗 讘旨值讬注植转指讗 诪职讙讜旨诇职讙旨职诇指转指讗 讻诇讜诪专: 讟讜讘 讚讘讜专 砖诇 转讜专讛 砖讛讜讗 讘讞诇拽 讛住讜讚 讛诪转讬讬讞住 诇讙讜诇讙讜诇转, 诪执砖旨讈执讬转旨指讗 诪址讟职讜执讬转指讗, 驻讬专讜砖: 讬讜转专 诪诇讬诪讜讚 讛注讬讜谉 讜讛住讘专讗 砖讚讜诪讛 诇职讗值砖讈, 砖讛讜讗 讘砖砖讛 住讚专讬 诪砖谞讛, 讜谞诇诪讚 讘砖砖讛 讬诪讬 讛砖讘讜注, 讜讙诐 讛讜讗 讬讜转专 讟讜讘 诪值讗址专职讘旨址注 诪职讘讜旨砖讈址诇职转旨指讗, 专"诇: 讟讜讘 讙诐 诪诇讬诪讜讚 讛讙专住讗 讚谞拽专讗 诪址讬执诐, 讛专诪讜讝 讘讗讜转 讚' 讚诪讬诇讜讬 讬讜"讚, 讻讬 诇讬诪讜讚 砖诇 讛住讜讚 讛专诪讜讝 讘讗讜转 讬' 讟讜讘 讬讜转专 诪谉 诇讬诪讜讚 讛注讬讜谉 讛专诪讜讝 讘讗讜转 讜' 讚诪讬诇讜讬 讬讜"讚, 讜诪谉 诇讬诪讜讚 讛专诪讜讝 讘讗讜转 讚' 讚诪讬诇讜讬 讬讜"讚.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 诇诪注讜讟讬 讛讻讜住住 讗转 讛讞讟讛. 注' 诇注讬诇 诇"讝 注"讗 转讜住' 讚"讛 讛讻讜住住:





驻谞讬 讬讛讜砖注

讘诪砖谞讛 讗讻诇 注谞讘讬诐 讜转讗谞讬诐 讜专诪讜谞讬诐 讜讻讜'  讛讗 讚谞拽讟 诇讛讜 讘讛讗讬 住讬讚专讗 讗注"讙 讚讘拽专讗 讙驻谉 讻转讬讘 讘专讬砖讗 诪"诪 注讬拽专 讙驻谉 讚拽专讗 讛讬讬谞讜 讬讬谉 讚讞砖讬讘 讟讜讘讗 讜讘讛讗 讜讚讗讬 诇讗 拽讗诪专 专"讙 讚讘注讬谞谉 讙' 讘专讻讜转 诪诪砖 讚讛讗 讘拽专讗 讜讗讻诇转 讜砖讘注转 讻转讬讘 讗祝 注"讙 讚砖转讬讬讛 讘讻诇诇 讗讻讬诇讛 讛讬讬谞讜 讚讜拽讗 讛讬讻讗 讚诇讬讻讗 诇讗讜拽诪讬 诇注谞讬谉 讗讻讬诇讛 诪砖讗"讻 讛讻讗 讜讚讗讬 讗讻讬诇讛 诪诪砖 拽讗诪专 讚讜诪讬讗 讚讗讬谞讱 讝' 诪讬谞讬诐 讚砖讬注讜专 讗讞讚 诇讻讜诇诐 诇诪讗谉 讚讚专砖 讜讗讻诇转 讜砖讘注转 讗讻讬诇讛 砖讬砖 讘讛 砖讘讬注讛 讜讻"砖 诇诪讗谉 讚讚专砖 讜讗讻诇转 讜砖讘注转 讝讜 砖转讬讬讛 讗"讻 诪诪讬诇讗 讚讜讗讻诇转 讛讬讬谞讜 讗讻讬诇讛 诪诪砖 讜讛讬讬谞讜 注谞讘讬诐 讻谞"诇:


讘讙诪专讗 诪"讟 讚专"讙 讚讻转讬讘 讗专抓 讜讻讜' 讜专讘谞谉 讗专抓 讛驻住讬拽 讛注谞讬谉. 讜谞专讗讛 诇讻讗讜专讛 诪驻砖讟讗 讚诇讬砖谞讗 讚讙诪专讗 讚讛讗 讚诪爪专讻讜 专讘谞谉 讘讝' 诪讬谞讬诐 讘专讻讛 讗讞转 诪注讬谉 砖诇砖 讗讬谞讜 讗诇讗 诪讚专讘谞谉 讻讬讜谉 讚讗专抓 讛驻住讬拽 讛注谞讬谉 讜讻"讻 专讘讬谞讜 讬讜谞讛 讝"诇 讜讛讘讬讗 注讜讚 专讗讬讛 诪讛讗 讚讗诪专讬谞谉 诇注讬诇 住驻"拽 讚祝 讬"讘 讚讛讬讻讗 讚讗讻诇 转诪专讬 讜拽住讘专 谞讛诪讗 讗讻诇 讜讻讜' 讚讗驻讬诇讜 住讬讬诐 讘讚谞讛诪讗 谞诪讬 讬爪讗 诪砖讜诐 讚转诪专讬 诪讬讝谉 讝讬讬谞讬 讜讗讬 住"讚 讚讘专讻讛 诪注讬谉 砖诇砖 讚讗讜专讬讬转讗 讛讬讗 讗"讻 讗诪讗讬 讬爪讗 讘讘专讻转 讛讝谉 诇讞讜讚 讗诇讗 讚讛专砖讘"讗 讝"诇 讘讞讬讚讜砖讬讜 讻转讘 讘砖诪注转讬谉 讚讘专讻讛 诪注讬谉 讙' 诇专讘谞谉 诪讚讗讜专讬讬转讗 讚讗祝 注"讙 讚讗专抓 讛驻住讬拽 讛注谞讬谉 讛讬讬谞讜 诇注谞讬谉 讚诇讗 讘注讬谞谉 讙' 讘专讻讜转 讙诪讜专讜转 讻诪讜 讘诇讞诐 讗讘诇 诪注讬谉 讙' 讘注讬谞谉 讜诇讗 讛讘讬讗 讚注转 专讘讜 专讘讬谞讜 讬讜谞讛 讻诇诇 讜讘注讬拽专 讚讘专讬 讛专砖讘"讗 谞专讗讛 讚诪讜拽讬 讛讗讬 诪讬注讜讟 讚讗专抓 讛驻住讬拽 讛注谞讬谉 讘讚讚诪讬 讚讻讬讜谉 砖讛谉 诪砖讘讞 讗专抓 讬砖专讗诇 讻诪讜 诪讬谞讬 讚讙谉 诪砖"讛 讗讬转 诇谉 诇诪讬诪专 讚讻讬 诪讬注讟讬谞讛讜 拽专讗 讛讬讬谞讜 讚诇讗 讘注讬谞谉 讙' 讘专讻讜转 讙诪讜专讜转 讗讘诇 诪注讬谉 砖诇砖 讘注讬谞谉. 讗诇讗 讚讗讻转讬 讛讬讗 讙讜驻讗 拽砖讬讗 诇讬 讚诇讻讗讜专讛 讛讗 讚讘注讬谞谉 讘讘讛"诪 讙讜驻讗 砖诇砖 讘专讻讜转 讙诪讜专讜转 诇讬转 诇谉 讬诇驻讜转讗 诪拽专讗 讚讜讘专讻转 诇讗 诪讬讘注讬讗 诇驻讬 诪"砖 讘住"驻 讛讬讛 拽讜专讗 讘讛讱 讘专讬讬转讗 讚转谞讗 讚驻讜注诇讬谉 诪讘专讻讬谉 砖转讬诐 讜讻讜诇诇讬谉 讜讻讜' 讘讘专讻转 讛讗专抓 讜讻讜' 讜讻转讘转讬 砖诐 讚讛讟注诐 诪砖讜诐 讚诪讚讗讜专讬讬转讗 诇讗 讘注讬谞谉 讙' 讘专讻讜转 诪讜驻住拽讜转 讝讜 诪讝讜 讜讛讘讗转讬 讘讝讛 诇砖讜谉 讛讘"讬 住讬诪谉 拽爪"讗 注"砖 讗"讻 驻砖讬讟讗 讚诇讬转讗 诇讚讘专讬 讛专砖讘"讗 讝"诇 讗诇讗 讗驻讬诇讜 诇诪讗讬 讚诪砖诪注 砖诐 诪诇砖讜谉 讛转讜住' 讚诪讚讗讜专讬讬转讗 讘注讬谞谉 讙' 讘专讻讜转 诪讜驻住拽讜转 诪"诪 讻讬讜谉 讚讘讗专抓 拽诪讗 诇讗 讗讬讬专讬 讻诇诇 诪注谞讬谉 讘专讻讛 讗诇讗 诇讘转专 讚讗专抓 讛驻住讬拽 讛注谞讬谉 讻转讬讘 讜讗讻诇转 讜砖讘注转 讜讘专讻转 讗"讻 诪讛讬讻讬 转讬转讬 谞讗诪专 讚讘讝' 诪讬谞讬诐 讘注讬 讘专讻讛 讻诇诇 讻讬讜谉 讚讻诇 讛讘专讻讜转 讗讬谞谉 讗诇讗 诪讚专讘谞谉 讜讘讻讛"讙 讗诪专讬谞谉 讘注诇诪讗 住讻讬谞讗 讞专讬驻讗 诪驻住拽讬 拽专讗讬 讜讻诪讜 讻谉 讛讬讛 专讗讜讬 讬讜转专 诇讜诪专 讚讻讬 诪讬注讟讬谞讛讜 拽专讗 诇讗讬谞讱 讝' 诪讬谞讬诐 讛讬讬谞讜 讚诇讗 讘注讬谞谉 砖诇砖 讘专讻讜转 讗讘诇 砖转讬诐 诪讬讛讜 讘注讬谞谉 讻讚讗砖讻讞谉 讘驻讜注诇讬诐. 讜诇讚注转讬 讚讘专讬 讛专砖讘"讗 讝"诇 讘讝讛 爪专讬讻讬谉 注讬讜谉. 讜讬讜转专 拽砖讬讗 诇讬 诪讬 讛讻专讬讞讜 诇讛专砖讘"讗 讝"诇 诇讜诪专 讚诇专讘谞谉 讛讜讬 讘专讻讛 诪注讬谉 讙' 讚讗讜专讬讬转讗 讜诪砖"讛 拽砖讬讗 诇讛讜 诪谞讗 诇讛讜 讛讱 诪讬诇转讗 讜诪讗讬 拽讜砖讬讗 讚讬诇诪讗 讛"谞 讚讘专讻讛 诪注讬谉 砖诇砖 诇讗 讛讜讬 讗诇讗 诪讚专讘谞谉 讻讚诪爪讬谞讜 讚诪讟讘注讜转 讛专讘讛 转拽谞讜 讞讻诪讬诐 讘讘专讻讜转 讘讘专讻转 讛诪爪讜转 讜讘专讻转 讛谞讛谞讬谉 诇驻讬 诪讛 砖谞专讗讛 诇讛诐 讗"讻 讘拽诇 讬砖 诇谞讜 诇讜诪专 讻讬讜谉 讚讝' 诪讬谞讬诐 讛谉 诪砖讘讞 讗"讬 讜讬砖 讘讛讜 爪讚 诪讝讘讞 讘讘讬讻讜专讬诐 诪砖"讛 转拽谞讜 诪注讬谉 讙' 砖讬讝讻讬专 讘诐 讜讬讻诇讜诇 诪注讬谉 讘专讻转 讛讗专抓 讜诪注讬谉 讘专讻转 讬专讜砖诇讬诐:


讜讛谞诇注"讚 讘讝讛 讚讛讗 讚驻砖讬讟讗 诇讬讛 诇讛专砖讘"讗 讚讘专讻转 讝' 诪讬谞讬诐 讛讜讬 诪讚讗讜专讬讬转讗 讛讬讬谞讜 诪诪讗讬 讚讗诪专 专讘讬 讬爪讞拽 诇注讬诇 讻诇 讛诪讜拽讚诐 讘驻住讜拽 讛讜讗 诪讜拽讚诐 诇讘专讻讛 讗诇诪讗 讚驻砖讟讗 讚拽专讗 讚砖讘讞 讗"讬 讛讬讬谞讜 诇注谞讬谉 讘专讻讛 讚讜讗讻诇转 讜砖讘注转 注诇讬讬讛讜 谞诪讬 拽讗讬 讜诪砖讜诐 讛讻讬 诪诪讬诇讗 讚爪专讬讱 诇讛讝讻讬专 讘讛 诪注讬谉 讗"讬 讜诪注讬谉 讬专讜砖诇讬诐 讻讬讜谉 砖讬砖 讘讛谉 爪讚 诪讝讘讞 讚讛讗 诪讛讗讬 拽专讗 讙讜驻讗 讬诇驻讬谞谉 讙"砖 讗专抓 讗专抓 诇注谞讬谉 讘讬讻讜专讬诐 讜诇驻"讝 讻讬 讛讚专 讜讻转讘 拽专讗 讗专抓 讘转专讗 诇讗驻住讜拽讬 注"讻 讛讬讬谞讜 诇砖讘讞讗 砖诇 诇讞诐 诇讛爪专讬讱 讘讜 讙' 讘专讻讜转 讙诪讜专讜转. 讜讗祝 注诇 讙讘 讚讛讗讬 拽讚讬诪讛 讚专讘讬 讬爪讞拽 诇讗 砖讬讬讱 讘讘专讻讛 讗讞专讜谞讛 讚砖讘注讛 诪讬谞讬诐 讻讬 讗诐 讘讘专讻讛 专讗砖讜谞讛 砖诇讛诐 讜讛讱 讘专讻讛 专讗砖讜谞讛 谞专讗讛 讚诇讻讜诇讬 注诇诪讗 诇讗 讛讜讬 讗诇讗 诪讚专讘谞谉 诪"诪 讻讬讜谉 砖住讬讚专谉 讛讻转讜讘 讘讝讛 讛住讚专 诇注谞讬谉 讞砖讬讘讜转 讚讘专讻讛 讗讞专讜谞讛 诇驻讬 讞砖讬讘讜转 注爪诪讜转谉 诪砖"讛 讬砖 诇谞讜 诇讜诪专 讚住讘专讗 讬砖 讚砖讬讬讱 讘讛讜 讛讱 住讚专 拽讚讬诪讛 诇注谞讬谉 讘专讻讛 专讗砖讜谞讛 诇讗讞专 转拽谞转 讞讻诪讬诐 讻谉 谞专讗讛 诇讬 谞讻讜谉 讘砖讬讟转 讛专砖讘"讗 讝"诇 讜注讬讬谉 诪讛 砖讻转讘转讬 诇注讬诇 讘专讬砖 驻讬专拽讬谉 讜讻讘专 讻转讘转讬 砖讛讬讗 讙"讻 讚注转 讛讟讜专 讜讻转讘 砖讻谉 谞专讗讛 诪诇砖讜谉 讘注诇 讛"讙 讜诪讛 砖讛讘讬讗 专讘讬谞讜 讬讜谞讛 讝"诇 专讗讬讛 诪讛讗 讚转诪专讬 诪讬讝谉 讝讬讬谞讬 讚住"驻 讛讬讛 拽讜专讗 谞专讗讛 诇讬 砖讗讬谉 讝讜 专讗讬讛 诪讜讻专讞转 诇讗 诪讬讘注讬讗 诇砖讬讟转 专砖"讬 讜转讜住' 讚讻诇 讛讱 诪讬诇转讗 讚驻转讞 讘讚砖讻专讗 讜住讬讬诐 讘讚讞诪专讗 讜讻讛"讙 驻转讞 讘讚谞讛诪讗 讜住讬讬诐 讘讚转诪专讬 讗讬讬专讬 讛讻诇 诇注谞讬谉 诪讞砖讘讛 诇讞讜讚 砖讛讬讛 讘讚注转讜 诇讜诪专 讻谉 讗"讻 驻砖讬讟讗 讚诇讗 砖讬讬讱 专讗讬讛 讝讜 讻诇诇 讘讚讘专讬 专讘讬谞讜 讬讜谞讛 讗诇讗 讗驻讬诇讜 诇砖讬讟转 讛专讬"祝 讜讛专诪讘"诐 讝"诇 砖讻转讘讜 讚讛讗讬 驻转讞 讘讛讗讬 讜住讬讬诐 讘讛讗讬 讛讬讬谞讜 砖驻转讞 讜讛讝讻讬专 讘砖谞讬讛诐 讗驻"讛 讗转讬 砖驻讬专 讛讗 讚讗诪专讬谞谉 讚讗驻讬诇讜 住讬讬诐 讘讚谞讛诪讗 讬爪讗 讜讛讗讬 住讬讬诐 讛讬讬谞讜 砖住讬讬诐 讘专讻讛 专讗砖讜谞讛 砖讛讬讗 讘专讻转 讛讝谉 讜讗讞"讻 讞讝专 诇讘专讻转 讛转诪专讬诐 砖讛讬讗 讛注抓 讜注诇 驻专讬 讛注抓 砖讛专讬 诇驻讬 讛讗诪转 讛讱 讘专讬讬转讗 讗讬讬专讬 讘讻讛"讙. 讜注讜讚 讗驻讬诇讜 讗转"诇 讚讛讗 讚住讬讬诐 讘讚谞讛诪讗 讛讬讬谞讜 砖讛讝讻讬专 讻诇 讛讙' 讘专讻讜转 讗驻"讛 砖驻讬专 拽讗诪专 讚讬爪讗 砖讛专讬 讛讝讻讬专 诪注讬谉 讛讙' 讘专讻讜转 讜诪讛 砖讛讜住讬祝 诇讜诪专 讙' 讘专讻讜转 讙诪讜专讜转 讗讬谉 诇谞讜 诇讜诪专 讚讘砖讘讬诇 讻讱 讬讛讗 爪专讬讱 诇讞讝讜专 讜诇讘专讱 诪注讬谉 讙' 讻谉 谞专讗讛 诇讬 谞讻讜谉 讜讚讜拽 讛讬讟讘 讜讘拽"讗 讗讘讗专 讬讜转专 讗讬"讛:


讗诇讗 讚讗讻转讬 讬砖 诇讚拽讚拽 注诇 砖讬讟转 讛住讜讘专讬诐 讚讘专讻讛 诪注讬谉 讙' 讚讗讜专讬讬转讗 讜诪讬注讜讟讗 讚讗专抓 讛驻住讬拽 讛讬讬谞讜 讚诇讗 讘注讬 讙' 讙诪讜专讜转 讜讗诪讗讬 讛讗讬 讟驻讬 讗讬转 诇谉 诇诪讬诪专 讚讗驻讬诇讜 讙' 讘专讻讜转 讙诪讜专讜转 (诇讗) 讘注讬 讜诪讬注讜讟讗 讚讗专抓 讛驻住讬拽 讛讬讬谞讜 诇注谞讬谉 讚诇讗 讘注讬 讝讬诪讜谉 讗诇讗 讘诇讞诐 诇讞讜讚 讚讛讗 讬诇驻讬谞谉 诇拽诪谉 注讬拽专 讝讬诪讜谉 诪讚讻转讬讘 讗转 讛' 讗诇拽讬讱 讜讗诇讞诐 讚住诪讜讱 诪讬谞讬讛 拽讗讬 讜讗驻砖专 讚诪砖诪注 诇讛谞讱 驻讜住拽讬诐 讚诇注谞讬谉 讝讬诪讜谉 讗讬爪讟专讬讱 拽专讗 诇诪注讟 砖讗专 诪讬谞讬诐 讚讗讬谉 诪讝诪谞讬谉 注诇 讛驻讬专讜转 讻讬讜谉 讚讗讬谉 讚专讱 诇拽讘讜注 注诇讬讛谉 讜讘讝讬诪讜谉 讘注讬 拽讘讬注讜转 讻诪讜 砖讬讘讜讗专 讘专"驻 讙' 砖讗讻诇讜 讗讬"讛:





爪诇"讞

讜诪讬 讗讬讻讗 诪讬讚讬 讜讻讜'. 诇讻讗讜专讛 拽砖讛 诪讛 讝讜 转诪讬' 诪讬 讗讬讻讗 诪讬讚讬 讜讛诇讗 诪讬 砖讗讬谞讜 专注讘 诇诇讞诐 诪砖讻讞转 讛专讘讛 诪讬谞讬诐 砖讬讛讬讜 讗爪诇讜 注拽专 讬讜转专 诪谉 讛驻转 讜注讬讬谉 讘诪讙"讗 住讬诪谉 专"讘 住"拽 讞' 诪"砖 讘砖诐 讛讘"讞 诇注谞讬谉 砖诪谉 讝讬转 讜驻转 讜讘住讬诪谉 专讬"讘 住"拽 讘' 诪"砖 讘砖诐 讛砖诇"讛 讘讗讜讻诇 驻转 诇诪转拽 讛砖转讬' 讜讛谞诇注"讚 讚拽讜砖讬讬转 讛讙诪专讗 讛讬讗 诪诪讛 砖讗诪专讜 诇注讬诇 讚祝 诪"讗 注"讘 讗讬 讛讻讬 讬讬谉 谞诪讬 谞驻讟专讬' 驻转 砖讗谞讬 讬讬谉 讚讙讜专诐 讘专讻讛 诇注爪诪讜 讜讗"讻 讞讝讬谞谉 讗祝 砖讛讬讬谉 讛讜讗 讟驻诇 诇讛驻转 讗驻"讛 讛讜讗讬诇 讜拽讜讘注 讘专讻讛 诇注爪诪讜 诇讛讻讬 讞砖讬讘转讜 讙讜专诐 砖讗讬谉 讛驻转 讬讻讜诇 诇驻讟专讜 讜讗"讻 驻转 讚讙"讻 拽讜讘注 讘专讻讛 诇注爪诪讜 砖讛专讬 诪拽讚砖讬谉 注诇 讛驻转 讜诪讬 讗讬讻讗 砖讬讜讞砖讘 注拽专 讻诇 讻讱 注讚 砖讬讛讬' 讞砖讬讘 讬讜转专 诪讛驻转 砖讬讜讻诇 诇驻讟讜专 讛驻转 讗注"驻讬 砖讙讜专诐 讘专讻讛 诇注爪诪讜 讜讻讘专 讻转讘转讬 诪讝讛 讘讞讬讚讜砖讬谞讜 诇注讬诇 讚祝 诪"讗 注"讘 讜注诇 讝讛 诪砖谞讬 讘讗讜讻诇讬 驻讬专讜转 讙谞讜住专 讜注讬讬谉 讘专砖"讬 砖讻转讘 砖讛驻讬专讜转 讞砖讜讘讬诐 诪谉 讛驻转 讜讻讜讜谞转讜 讘讝讛 讚讗祝 砖讛驻转 讗讬谉 讻讞讜 讗驻讬诇讜 讘讛讬讜转讜 注拽专 讚讛讬讬谞讜 讘砖注转 讛住注讜讚讛 砖讛讜讗 注拽专 讗驻"讛 讗讬谞讜 驻讜讟专 讚讘专 砖讙讜专诐 讘专讻讛 诇注爪诪讜 讚讛讬讬谞讜 讬讬谉 讗驻"讛 驻讬专讜转 讙讬谞讜住专 讗诇讬诐 讞砖讬讘讜转讬讬讛讜 讬讜转专 诪谉 讛驻转 诇驻讟讜专 讗驻讬诇讜 讚讘专 砖讙讜专诐 讘专讻讛 诇注爪诪讜 讜讻讜讜谞转 专砖"讬 讘讝讛 讗驻砖专 砖住讜讘专 讻驻讬专讜砖讜 砖诇 转专"讬 讚诪诇讬讞 讚诪转谞讬转讬谉 讛讬讬谞讜 驻讬专讜转 讙讬谞讜住专 讙讜驻讬讬讛讜 砖讗讬 讗驻砖专 诇讗讻诇诐 诪专讜讘 诪转讬拽转谉 讗诇讗 讻砖诪驻讝专 注诇讬讛诐 诪诇讞 讛专讘讛 讜诇讛驻讬专讜转 拽讜专讗 诪诇讬讞 讜讘讝讛 讙"讻 谞讚讞讛 拽讜砖讬讬转 讛转讜住' 讘讚"讛 讘讗讜讻诇讬 驻讬专讜转 讙讬谞讜住专 讜讻讜' 砖讛拽砖讜 讚讗"讻 讬讘专讱 注诇 讛驻讬专讜转 讜讻讜' 讜诇驻讬 驻讬专讜砖讜 砖诇 转专"讬 讛讗诪转 讻谉 讛讜讗 砖讛诪诇讬讞 讛讬讬谞讜 讛驻讬专讜转 讜讬驻讛 讻转讘 专砖"讬 砖讛驻讬专讜转 讞砖讜讘讬诐 讬讜转专 诪谉 讛驻转 讗讜 讗驻砖专 砖讙诐 专砖"讬 诪驻专砖 讻驻讬专讜砖 讛转讜住' 讚讛诪诇讬讞 讗讜讻诇 讗讞专 讛驻讬专讜转 讜诪讻诇 诪拽讜诐 讻讬讜谉 砖注拽专 讗讻讬诇转讜 讛讜讗 诪讞诪转 驻讬专讜转 讙讬谞讜住专 讗祝 砖讗讬谉 讘专讻转 讛驻讬专讜转 驻讜讟专转谉 诪讟注诐 砖讻转讘讜 讛转讜住' 诪"诪 讻讘专 讛讜注讬诇 讞砖讬讘讜转 讛驻讬专讜转 砖讞砖讜讘讬诐 讬讜转专 诪谉 讛驻转 讜讘讟诇 诪注诇转 讙讜专诐 讘专讻讛 诇注爪诪讜 砖诇 讛驻转 谞讙讚 讞砖讬讘讜转 讛驻讬专讜转 讜讻讬讜谉 砖讘讟诇讛 诪注诇讛 讝讜 诪诪讬诇讗 谞驻讟专 讘讘专讻转 讛诪诇讬讞 砖讛讜讗 注拽专 讜讛驻转 讟驻讬诇讛 诇讜:

讘讙诪专讗 讜专讘谞谉 讗专抓 讛驻住讬拽 讛注谞讬谉. 讛谞讛 诇讚注转 讛驻讜住拽讬诐 讚讘专讻讛 讗' 诪注讬谉 砖诇砖 讘砖讘注转 讛诪讬谞讬谉 讛讬讗 诪谉 讛转讜专讛 讗"讻 注诇 讻专讞讱 讛讗讬 讛驻住拽 讛注谞讬谉 讛讜讗 诇注谞讬谉 砖讗讬谞谉 爪专讬讻讬谉 砖诇砖 讘专讻讜转 专拽 诪注讬谉 砖诇砖 讜诇驻讬 讝讛 注诇 讻专讞讱 讘诇讞诐 爪专讬讱 诪谉 讛转讜专讛 砖诇砖 讘专讻讜转 诪诪砖 讜诇讗 住讙讬 诪注讬谉 砖诇砖 讗讘诇 诇讛驻讜住拽讬诐 砖讗讬谉 砖讜诐 讘专讻讛 讗讞专讜谞讛 诪谉 讛转讜专讛 专拽 讘专讻转 讛诪讝讜谉 讗"讻 讗讬讻讗 诇诪讬诪专 讚讗驻讬诇讜 讘驻转 住讙讬 诪谉 讛转讜专讛 讘讘专讻讛 讗讞转 诪注讬谉 砖诇砖 讜诪讛 砖讗谞讜 诪讘专讻讬谉 讘专讻转 讛诪讝讜谉 砖诇砖讛 讘专讻讜转 讛讬讬谞讜 诪讚专讘谞谉 讜注讬讬谉 讘讞讬讚讜砖讬 讛专砖讘"讗:





驻转讞 注讬谞讬诐

砖讛讬讜 讘讛 砖诪谞讬诐 讝讜讙讜转 讻讛谞讬诐 讜讻讜' 专砖"讬 讘讞讜诇讬谉 讚祝 诪"讚 讛讘讬讗 讝讛 诪讙讬讟讬谉 驻' 讛谞讝讬拽讬谉 讜讻转讘 住讚专 讛讚讜专讜转 讚祝 拽"讘 讚诇讬转讬讛 讘讙讬讟讬谉 讗诇讗 讛讻讗. 讜讘讗讬讻讛 专讘转讬 驻' 讘诇注 讛' 讜诇讗 讞诪诇 讗诪专讜 驻' 讗讞讬诐 讻讛谞讬诐 讜讻讜' 讘诇讬诇讛 讗' 转诇讜谞讛讜 讘讞讚讗 讙驻谞讗 讜讻讜' 讜讛讜讗 讟"住 讻诪"砖 讛专讘 住讚专 讛讚讜专讜转 讜讻讘专 诪讛专"砖 讬驻讛 砖诐 讻转讘 讚讛"讙 讻诇诇讬谞讛讜 讘讛讚讗 讙驻谞讗 注"砖 讜讝讛讜 讞讬讚讜砖 谞诪讬 砖谞讬砖讗讜 讻讜诇诐 讘诇讬诇讛 讗' 讜讻谉 讛讜讗 讘讬专讜砖诇诪讬 驻"讚 讚转注谞讬讜转. 讜讘砖诪注转讬谉 诪驻讜专砖 讚讛讬讛 讘注讬专 砖砖诪讛 讙讜驻谞讬转 讜讝"砖 讘讬专讜砖诇诪讬 讜讗讬讻讛 专讘转讬 讘讛讚讗 讙讜驻谞讗 讜讻谉 诪"砖 砖诐 注"驻 讛讬讜 爪专讬讛 讗讝诇 讗住驻住讬讬谞讜住 诪住讞讬 讘讛讚讗 讙讜驻谞讗 讜讻讘专 讛砖讬讙 讛专诪讚"诇 讘诪注专讬讱 注诇 诪转谞讜转 讻讛讜谞讛 注"砖. 讜专砖"讬 讝"诇 驻讬专砖 砖诪谞讬诐 讝讜讙讜转 讗讞讬诐 砖谞讬诐 砖谞讬诐 讗讞讬诐 讛讬讜 讻讜诇诐 讜讻谉 谞砖讜转讬讛诐 注讻"诇 讜谞专讗' 讚讗转讗 诇讗驻讜拽讬 讚诇讗 谞讬诪讗 讚讘讻诇诇谉 讬诪爪讗 讙' 讗讞讬诐 讗讜 讚' 讗讞讬谉 谞砖讜讗讬' 诇讙' 讗讞讬讜转 讗讜 诇讚' 讗讞讬讜转 诇讝"讗 讚诇砖讜谉 讛砖"住 讚讗诪专 驻' 讝讜讙讜转 诪砖诪注 砖谞讬诐 砖谞讬诐 讚讻诇 讘' 讗讞讬谉 谞砖讜讗讬谉 诇讘' 讗讞讬讜转 讚讗诇转"讛 讛讜"诇 诇专讘讜转讗 诇讗驻讜砖讬 讜诇讜诪专 拽"住 讗讞讬诐 讻讛谞讬诐 谞砖讜讗讬诐 诇拽"住 讗讞讬讜转 讻讛谞讜' 讗诇讗 讚讚拽讚拽 诇讜诪专 砖讛讬讜 砖谞讬诐 砖谞讬诐 讜讻谉 谞砖讜转讬讛诐 讜拽"诇:


讜讞讜转诐  注诇 讛讗专抓 讜注诇 讛诪讞讬讛 诪讞转诐 讘诪讗讬 讞转讬诐 讜讻讜' 讙讬专住转 讛住驻专讬诐 拽砖讛 诇讛讜诇诪讛 讜讻谉 讙讬专住转 讛专讬"祝 讜讛专讗"砖 砖讬砖 砖讬谞讜讬 诪讙讬专住转谞讜 讗讘诇 讙专住讬 谞诪讬 讞转讬诪转 注诇 讛讗专抓 讜注诇 讛诪讞讬讛. 讜讗"讻 诪讗讬 讘注讬 讘转专 讛讻讬 诪讞转诐 讘诪讗讬 讞转讬诐 讜诪讬讬转讬 诇讚专讘 讚讞转讬诐 讘专讜讱 诪拽讚砖 讬砖专讗诇 讜专"讞 讛专讬 拽讗诪专 讜讞讜转诐 注诇 讛讗专抓 讜注诇 讛诪讞讬讛. 讜诪讛砖讗诇转讜转 驻' 讬转专讜 诪讜讻讞 讚诇讗 讙专讬住 讜讞讜转' 注诇 讛讗专抓 讜注诇 讛诪讞讬讛 讜讻谉 诪讜讻讞 诪讚讘专讬 专讬讗"讝 砖讛讘讬' 讛砖讛"讙 讜讻谉 诪讜讻讞 诪讚讘专讬 讘讛"讙 讜讻谉 诪讜讻讞 诪讚讘专讬 讛专砖讘"讗 讘讞讬讚讜砖讬讜 注讬讬谉 讘讚讘专讬 拽讚砖诐 讘讞讜谉 讘讛诐. 讜讗讞专 讝诪谉 诪爪讗转讬 诇专讘讬谞讜 讬砖注讬讛 讛专讗砖讜谉 讘转砖讜讘讛 砖讛注讬专 讘讙讬专住讗讜转 讗诇讜 讜讛讗专讬讱 讜讛讜讘讗讛 转砖讜讘转讜 讘住' 砖讜谞讛 讛诇讻讜转 讚祝 讝"讱:





砖注专讬 转讜专转 讘讘诇

(诪讚 讗) 专' 讗讘讛讜 讗讻讬诇 讜讻讜' 专' 讗诪讬 讜专' 讗住讬 讛讜讜 讗讻诇讬 讜讻讜' 专砖讘"诇 讛讜讛 讗讻讬诇 讜讻讜'.鈥斪涀⒆欁� 讝讛 砖讘转 拽讻讟 讗: 专' 讬讜讞谞谉 砖转讬 讜讻讜' 讜专讘 谞讞诪谉 砖转讬 讜讻讜' 专讘 讬讜住祝 砖转讬 讜讻讜'.

